Senaman Untuk Jantung Yang Sihat

Senaman merupakan salah satu gerakan yang terbaik yang boleh anda lakukan untuk memperbaiki kesihatan jantung anda. Seperti otot yang lain, jantung anda menjadi semakin kuat apabila anda melakukan senaman dengan kerap.

Di sini terdapat beberapa manfaat mengapa anda perlu melakukan senaman:

Memperbaiki kesihatan kardiovaskular;

Seimbangkan tekanan darah;

Mengekalkan berat badan yang sihat;

Meredakan tekanan;

Meningkatkan
mood
dan keyakinan diri;

Memperbaiki tidur anda.

Pakar kardiologi anda atau doktor harian anda mungkin telah berbincang dengan anda tentang menetapkan rutin senaman dan memaklumkan kepada anda apa yang selamat untuk anda lakukan. Jika tidak, tanya kepada doktor anda soalan-soalan berikut sebelum anda mulakan:

Berapa banyak senaman yang saya boleh lakukan dalam masa sehari?

Berapa kekerapan senaman yang boleh saya lakukan setiap minggu?

Apakah jenis aktiviti yang boleh saya cuba, dan apakah yang perlu saya elakkan?

Perlukah saya mengambil ubat pada waktu tertentu sekitar jadual senaman saya?

Bolehkah saya memeriksa nadi semasa sedang bersenam? Apakah nilai sepatutnya?

Apakah tanda amaran yang perlu saya perhatikan semasa sedang bersenam?

Jenis-jenis senaman untuk kesihatan jantung

Plan senaman anda secara umumnya termasuk dua jenis yang utama:

Senaman kardiovaskular atau aerobik. Senaman jenis ini paling bermanfaat untuk jantung. Contohnya ialah berjalan, joging, lompat tali, berbasikal, bermain ski, bermain papan luncur, mendayung dan menari. Dengan melakukan senaman tersebut, anda boleh memperbaiki degupan jantung anda, begitu juga ia dapat membantu merendahkan tekanan darah anda.

Latihan kekuatan. Senaman jenis ini membina otot anda termasuk jantung anda. Anda perlu mulakan dengan beban yang sedikit ringan dan angkat ia beberapa kali. Pilihan yang baik ialah untuk mencuba mengangkat bebanan tangan. Jangan membuat senaman melampau kerana ia boleh membahayakan anda. Anda disyorkan untuk menggabungkan beberapa set untuk setiap jenis senaman, dan biarkan otot anda untuk berehat seharian atau dua hari antara sesi.

Tip yang baik bagi pemula untuk mendapat hasil yang hebat

Mulakan dengan perlahan
. Tetapkan dalam fikiran anda bahawa jumlah senaman boleh membantu kesihatan anda. Anda perlu mulakan dengan perlahan dan cuba bersenam setiap hari kerana semakin kerap anda melakukan senaman, semakin baik kesihatan dan jantung anda.

Membina secara berperingkat
.
Don’t over-do strength training exercise a day. Jangan membuat senaman kekuatan berlebihan dalam satu hari. Anda dicadangkan untuk membuat senaman dalam jangka masa yang panjang atau lebih kuat dari semasa ke semasa, tetapi lakukan secara berperingkat.

Kekalkan momentum
.
 Anda boleh mengubah rutin apabila anda sudah bosan, tetapi jangan berputus asa pada habit senaman yang baru.

Amaran dan Langkah berjaga-jaga lain.

Berhenti bersenam dan segera dapatkan pertolongan perubatan sekiranya anda mengalami simptom berikut: sakit dada, lemah, pening kepala, tekanan atau sakit dibahagian dada, leher, lengan, rahang atau bahu.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Senaman Berkesan Tingkatkan Fungsi dan Memori Otak

Senaman Mengaktifkan Rangkaian Saraf Memori

3 Senaman Mudah Untuk Mengetatkan Alat Kelamin Anda


Manfaat Susu Segar Sebagai Minuman Bulan Ramadan

Susu segar telah dijadikan sebagai minuman yang utama di seluruh dunia. Dengan rasa serta manfaatnya yang banyak, pasti ia sering menjadi pilihan. Sumber susu yang utama adalah lembu, kambing dan kambing biri-biri. Di Malaysia, susu lembu adalah yang paling biasa diminum.

Bulan Ramadan adalah waktu terbaik untuk kita memulakan tabiat pemakanan yang sihat. Minum susu secara berkala juga adalah satu tabiat yang sihat. Sempena menghadapi bulan mulai ini, jom kita cuba amalkan susu segar.

Apakah manfaat susu segar?

1. Kaya dengan nutrisi

Memandangkan susu dihasilkan untuk memberi makan bayi yang baru lahir, tentunya kandungan nutrisinya sangat baik.

Secawan susu lembu penuh krim (244 g) mengandungi:

146 kcal.

8 g protein.

8 g lemak.

13 g karbohidrat.

Selain nutrisi di atas, ia juga mengandungi kalsium, vitamin D, B2, B12, kalium, fosforus dan selenium. Juga, vitamin A, magenesium, zink dan vitamin B1.

Sangat banyak nutrisinya? Sebenarnya ada lagi, iaitu asid lemak seperti asid linoleik dan omega 3 yang membantu mengurangkan risiko diabetes dan penyakit jantung.

Tidak dilupakan adalah kandungan antioksidannya termasuk vitamin E dan beta karoten yang berfungsi mengurangkan keradangan dan tekanan oksidatif. Dalam kata lain, ia adalah bahan awet muda.

Perlu diketahui bahawa kandungan setiap susu mungkin berbeza disebabkan banyak faktor antaranya adalah pemakanan lembu terbabit. Contohnya, lembu yang makan kebanyakannya rumput akan menghasilakan susu yang tinggi dengan asid lemak.

2. Sumber protein berkualiti tinggi

Susu mengandungi protein yang berkualiti yang disebut sebagai “protein lengkap” kerana mengandungi kesemua 9 asid amino penting yang diperlukan oleh badan untuk berfungsi secara optimum.

Protein utama dalam susu adalah protein kasein dan whey. Kedua-duanya adalah protein berkualiti tinggi. Kasein merangkumi 70 hingga 80 peratus protein manakala whey adalah 20 peratus.

Protein ini penting dalam pembinaan otot, mengelakkan pengecutan otot serta menyediakan bahan bakar untuk menghasilkan tenaga. Dalam beberapa kajian, minum susu boleh mengurangkan risiko pengecutan otot disebabkan penuaan.

3. Kesihatan tulang

Kita semua tahu, susu adalah baik untuk tulang. Iklan susu Anlene masih teringiang-ngiang di kepala. Kalsium, fosforus, kalium dan protein, semua itu menyumbang kepada tulang yang kuat dan sihat

Sekitar 99 peratus kalsium badan disimpan di dalam tulang dan gigi. Susu membantu badan anda menyerap kalsium dengan lebih efisyen. Susu telah terbukti oleh banyak kajian bahawa ia membantu mencegah osteoporosis dan patah tulang, terutamanya wanita menopaus yang paling berisiko tinggi.

4. Membantu mengelakkan naik berat badan

Kajian melibatkan kanak-kanak berumur 3 tahun telah menunjukkan bahawa pengambilan susuh penuh krim membantu mengurangkan risiko obesiti

Kajian lain melibatkan wanita berumur pertengahan hingga lanjut mendedahkan bahawa pengambilan lebih banyak susu dan produk tenusu ternyata mengurangkan kenaikan berat badan serta risiko obesiti.

Kandungan protein dalam susu membantu memberikan rasa kenyang dan mengelakkan terlebih makan. Selain itu, asid linoleik membantu merangsang kehilangan berat dengan meningkatkan pembakaran lemak serta mengurangkan penghasilannya.

Apa lagi? Tambahkan susu, terutamanya susu penuh krim, dalam diet anda hari ini.

5. Susu adalah produk serba guna

Jika sudah bosan minum susu segar, anda boleh pelbagaikan cara pengambilannya. Contohnya:

Gantikan santan dengan susu segar di dalam masakan kari, kurma atau lemak cili api.

Ambil susu bersama oat sewaktu sahur atau berbuka.

Gantikan susu pekat manis dengan susu segar dalam teh tarik.

Banyak lagi produk tenusu yang mengandungi kandungan protein yang sama banyak. Ia tersedia di banyak pasaraya seperti sesetengah yogurt. Sebelum beli, lihat label kandungannya terlebih dahulu.

Di samping pelbagai manfaat susu dan produk tenusu, tidak semua orang boleh mengambil susu. Kadangkala, ada orang yang akan mengalami sakit perut dan terpaksa membuang air setiap kali mengambil susu atau produknya.

Keadaan ini digelar laktosa intoleransi. Ia adalah keadaan di mana badan kekurangan enzim untuk mencerna susu di dalam perut. Hasilnya susu tersebut tidak dicerna dan tidak dapat diserap, lalu dibuang oleh badan.

Jika anda mengalami sakit perut selepas mengambil susu, sila buat pemeriksaan dengan doktor. Jangan bimbang, anda masih boleh mendapatkan alternatif susu seperti susu soya dan susu badam.

Amalkan pemakanan dan gaya hidup sihat sepanjang Ramadan ini. Selamat beribadah!

Hello Health Group
 tidak menyediakan nasihat perubatan, diagnosis atau rawatan.


Kelebihan dan Kekurangan Botox

Pasti ramai yang pernah mendengar mengenai suntikan botox. Tetapi, apakah maksud botox yang sebenar?

Untuk kegunaan perubatan, suntikan botox boleh membantu merawat beberapa jenis keadaan otot sementara
untuk penggunaan kosmetik,
 ia membantu merawat kedutan dan lipatan muka.

Artikel ini akan memberi anda peluang melihat dengan lebih dekat dan terperinci melihat mekanisma dan kesan sampingan menggunakan botoks.

Maksud botox dan bagaimana ia berfungsi

Botox (botoks) atau toksin botulinum, ialah ubat yang berasal dari bakteria Clostridium botulinum. Ia telah digunakan oleh doktor dan pakar sejak sekian lama.

Secara saintifiknya, dianggarkan bahawa hanya satu gram toksin botulinum dapat membunuh sejuta orang, yang menjadikannya salah satu bahan yang paling toksik di dunia.

Walau bagaimanapun, apabila digunakan dengan betul dan dos yang sesuai, toksin botulimun telah terbukti menjadi suatu protein terapeutik yang berjaya dan bermanfaat.

Acetylcholine, bahan kimia yang membantu otot-otot untuk mengalami kontraksi, dilepaskan oleh saraf.

Botoks berfungsi dengan menyekat isyarat daripada sel-sel saraf, iaitu pembebasan acetylcholine ke otot apabila disuntik ke dalam tubuh manusia.

Hal ini boleh melumpuhkan otot dengan membuat mereka tidak dapat mengalami kontraksi dan menjadi lebih lembut.

Penggunaan suntikan botox dalam bidang perubatan dan kosmetik

Bagi bidang kosmetik, botoks sering digunakan untuk
rawatan kedutan muka termasuk kerutan dahi
,
crow’s feet
 (garisan di sekeliling mata), dan garis kedutan.

Suntikan botoks boleh melegakan otot muka di dasar kulit yang menyebabkan kedutan. Selain itu, botoks juga boleh digunakan untuk bahagian lain badan anda seperti garis bibir, dagu, sudut mulut, dan leher.

Untuk kegunaan perubatan, terbukti bahawa botoks boleh membantu merawat pelbagai keadaan yang berkaitan dengan fungsi badan. Sesetengahnya disenaraikan di bawah:

Cervical dystonia.
 Keadaan di mana kepala anda berpusing ke kedudukan yang tidak selesa kerana kontraksi otot leher anda tanpa sukarela;

Kontraksi otot. Keadaan neurologi boleh menyebabkan anggota badan ditarik ke tengah badan anda;

Migrain mata,

Migrain kronik;

Hyperhidrosis atau berpeluh berlebihan,

Gangguan pundi kencing
 atau pundi bocor.

Kesan sampingan

Selain berguna dalam pelbagai bidang, botoks mempunyai beberapa kesan sampingan yang tidak dijangka.

Sakit kepala, simptom seperti selesema, mulut kering, ruam, nafas berbunyi dan pembengkakan adalah kesan sampingan ringan menggunakan botoks.

Selain itu, orang yang mengalami suntikan botoks juga boleh mengalami:

Kesakitan yang ringan, bengkak atau lebam di kawasan yang disuntik;

Kelopak mata jatuh atau kening tidak sekata;

Senyuman bengkok atau air liur meleleh;

Mata kering atau air mata berlebihan.

Dalam beberapa kes yang jarang berlaku, toksin botulinum boleh merebak ke bahagian badan yang lain, dan ini sangat berbahaya.

Jika kesan-kesan sampingan di bawah ini berlaku, adalah penting untuk segera menghubungi doktor anda.

Kelemahan otot

Masalah dengan penglihatan;

Masalah bercakap atau menelan;

Kesukaran bernafas,

Tidak dapat mengawal pundi kencing.

Botox, terutamanya suntikan botoks boleh
membawa banyak faedah dalam meningkatkan kualiti hidup manusia
 dalam bidang perubatan dan kosmetik.

Walau bagaimanapun, sebelum membuat keputusan untuk menggunakan toksin botox atau botulinum, anda dinasihatkan untuk memahami penggunaan botox dengan sepenuhnya.


Asma: Alternatif Cara Penggunaan Inhaler Yang Terbaharu

Asma adalah sejenis penyakit berkaitan sistem pernafasan yang banyak menyerang individu terutamanya kanak-kanak di seluruh dunia. Di Amerika Syarikat misalnya, kira-kira 6.2 juta kanak-kanak yang berusia bawah 18 tahun menghidap asma. Bagi kalangan kanak-kanak yang berkulit putih, kira-kira 7.4 peratus daripadanya menghidap penyakit ini. Manakala bagi kalangan kanak-kanak yang berkulit hitam pula, jumlah ini akan meningkat 2 kali ganda iaitu kira-kira 13.4 peratus menghidap penyakit ini.

Menurut
Allergy and Asthma Foundation of America
, penyakit asma akan menyebabkan sekurang-kurangnya 1.8 juta kemasukan ke bilik kecemasan setiap tahun. Seperti yang dikatakan pada awal artikel, kanak-kanak berkulit hitam adalah 3 kali ganda lebih banyak yang dimasukkan ke hospital akibat asma berbanding kanak-kanak berkulit putih. Kajian ini dilakukan di kawasan St. Louis yang merupakan kawasan tumpuan ramai dan bukannya hanya penduduk di kawasan itu sahaja. Jadi, ia merupakan kajian yang agak menyeluruh.

Seperti yang diketahui oleh kebanyakan individu, penawar kepada serangan asma adalah dengan menggunakan 2 jenis ubat sedutan asma (inhaler) iaitu inhaler steroid dan inhaler bronkodilator. Secara tradisionalnya, individu yang menghidap penyakit ini pada peringkat yang ringan akan mengambil inhaler steroid pada setiap hari dan hanya perlu mengambil inhaler bronkodilator apabila simptom asma berlaku. Pun begitu, ada kajian paling kini yang mengatakan bahawa penderita penyakit ini harus menggunakannya apabila perlu sahaja.

Kajian terbaharu mengenai penggunaan inhaler

Menurut kajian yang dijalankan oleh
Washington University School of Medicine
di St. Louis, kanak-kanak yang menghidap asma pada peringkat yang ringan hanya perlu menggunakan kedua-dua jenis inhaler ini apabila simptom menyerang sahaja. Ini sangat berbeza daripada metode tradisional yang memerlukan penderita penyakit ini mengambil inhaler steroid pada setiap hari dan inhaler bronkodilator apabila simptom menyerang. Bagi pengkaji, ini adalah tidak relevan kerana asma yang ringan perlu diubati apabila simptom menyerang sahaja.

Menurut Kaharu Sumino yang merupakan profesor dan pengkaji, pengawalan penyakit ini pada peringkat yang ringan hanya memerlukan penggunakan ubat-ubatan yang minimum sahaja. Sebenarnya, penggunaan kedua-dua inhaler apabila simptom menyerang sudah memberi sekurang-kurang 1 per 4 dos steroid yang diperlukan daripada preskripsi pengambilan setiap hari. Ada ahli keluarga dan penderita penyakit ini sendiri telah tampil mengatakan bahawa mereka telah berjaya mengawal simptom penyakit ini selepas mempraktikkan cara ini.

Sudah terdapat banyak uji kaji klinikal yang membuktikan bahawa pengambilan ubat-ubatan asma apabila perlu sahaja sebenarnya adalah sama efektif seperti strategi tradisional yang memerlukan pengambilan sehari-harian. Selain itu, para pengkaji juga menyatakan bahawa cara ini sebenarnya dapat mengurangkan amaun penggunaan ubat-ubatan steroid sebanyak 75 peratus. Persoalannya, adakah cara terbaharu ini boleh berkesan jika dilakukan oleh individu di luar sana?

Ada satu kajian melibatkan 206 kanak-kanak berkulit hitam berusia 6 hingga 17 tahun yang menghidap asma ringan dengan penggunaan inhaler. Kajian ini dilakukan di sekitar kawasan St. Louis dan dipecahkan kepada dua kumpulan. Kumpulan pertama diminta untuk mengambil inhaler steroid beclomethasone apabila simptom menyerang sahaja manakala kumpulan kedua diminta untuk mengambil inhaler steroid beclomethasone ini pada setiap hari.

Selepas setahun, keputusannya menunjukkan bahawa tiada perbezaan di antara kedua-dua kumpulan ini terhadap pengawalan asma mereka. Selain itu, sistem pernafasan dan paru-paru mereka tidak langsung menunjukkan perubahan yang ketara. Paling penting, sepanjang tempoh kajian dijalankan ini tiada langsung kanak-kanak yang memerlukan rawatan perubatan ekstra akibat serangan penyakit ini daripada mana-mana kumpulan.

Untuk pengetahuan anda, kajian ini juga menunjukkan bahawa cara ini dapat mengurangkan kebergantungan terhadap steroid. Secara puratanya, jumlah steroid jika diambil pada setiap hari adalah 1,961 mikrogram manakala jumlah steroid jika diambil bila perlu sahaja adalah 526 mikrogram. Pengurangan amaun ini adalah sangat bagus kerana steroid juga dikatakan mempunyai kesan sampingan terhadap tumbesaran dan perkembangan kanak-kanak.

Jadi, cara ini adalah yang terbaik jika dilihat dari aspek penggunaan ubat. Paling penting, ia lebih menjimatkan dan sama efektif seperti cara tradisional.
Global Initiative for Asthma
juga telah memberikan lampu hijau terhadap alternatif ini sebagai rawatan asma yang ringan. Untuk lebih pasti, kajian lanjutan mengenai perkara ini perlu dijalankan oleh pihak yang berkenaan bagi memastikan kesahihan dan keberkesanan cara alternatif ini.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Pesakit Asma dan Selsema


Sedih Lihat Kulit Bayi Alami Ekzema Yang Kronik, Kenali Lebih Mendalam Apakah Puncanya!

Setiap ibu bapa pasti mahukan kulit bayi mereka kekal sihat, bersih, dan licin. Disebabkan itu, ada ibu bapa yang sanggup mengambil risiko dan berhabis wang ringgit menggunakan pelbagai jenis produk untuk merawat ekzema bayi mereka.

Namun begitu, penyakit kulit bayi seperti ekzema, ruam dan alahan masih berisiko menjangkiti bayi anda.

Untuk mendapatkan lebih banyak info tentang Keibubapaan, sila dapatkannya
di sini.

Apa Itu Ekzema?

Ekzema atau atopic dermatitis adalah sejenis keradangan pada kulit yang turut mendatangkan
bengkak, gatal dan ruam merah
 yang kelihatan seperti kulit melecur.

Ia kebiasaannya akan dihidapi oleh kanak-kanak yang berusia bawah 5 tahun dan akan menjangkiti bahagian muka, tangan, siku atau lutut.

Keadaan ekzema Bayi

Ekzema bayi muncul dengan tompok kulit merah, kering, gatal dan kasar. Bayi boleh mendapatkan keadaan ini di mana-mana saja di tubuh mereka. Selalunya ia memberi kesan pada pipi, sendi lengan dan kaki si kecil.

Punca Ekzama bayi

Punca sebenar masalah kulit ini tidak diketahui, tetapi gen mungkin memainkan peranan.

Sekiranya anda atau pasangan mempunyai ekzema, kebarangkalian untuk anak anda menghadapi risiko yang sama turut tinggi.

Keadaan alahan termasuk ekzema, asma, dan
hayfever,
 lebih banyak berlaku di persekitaran moden dan bandar.

Ini mungkin kerana orang yang hidup dalam persekitaran ini terdedah kepada lebih banyak bahan kimia yang boleh mencetuskan keradangan ekzema.

Walaubagaimanapun, kita memerlukan lebih banyak penyelidikan untuk mencari punca apa yang menyebabkan ekzema.

Pun begitu, satu perkara yang kita tahu ialah ekzema atopic tidak mudah berjangkit, maka keadaan kulit ini tidak akan cepat tersebar kepada orang lain.

Bagaimanapun, anak anda juga boleh terdedah kepada pencetus ekzema bayi seperti:

Sabun mandi, pencuci pakaian dan produk penjagaan kulit

Kain sintetik, bahan berbulu atau pakaian yang dibuat menggunakan pewarna tertentu

Alergen alam sekitar seperti haiwan peliharaan, debunga dan habuk rumah

Alergen makanan seperti susu, telur, kacang soya dan
kacang tanah

Persekitaran yang luar biasa panas atau sejuk

Kulit terlalu kering, gatal
 dan sensitif terhadap kepanasan atau sebarang permukaan kasar

Infeksi virus

Simptom ekzema bayi

Antara simptom ekzema bayi adalah seperti berikut:

Kulit menjadi kemerahan, bersisik dan bertukar warna

Kulit menjadi bengkak dan berair

Timbul tompok-tompok kering dan gatal pada muka, tangan, kaki serta leher

Apakah Perbezaan Ruam dan Ekzema?

Ruam

Ruam adalah masalah yang paling biasa dialami bayi dan kanak-kanak.
 Ada ruam yang serius dan ada yang tidak. Ada ruam yang akan sembuh cepat dan ada yang lambat. Sebaiknya, anda merujuk kepada doktor untuk lebih kepastian.

Terdapat beberapa jenis ruam yang biasa terjadi pada bayi dan kanak-kanak, termasuklah:

Ekzema

Ruam panas

Ruam lampin

Ruam alahan

Jangkitan kulat seperti panau dan kurap

Jangkitan virus seperti campak, rubella dan denggi

Sengatan dan gigitan

Kaligata (urtucaria)

Kontak dermatitis

Walaupun banyak punca yang boleh mengakibatkan ruam, ia tetap akan mendatangkan simptom yang sama. Ruam kebiasaannya akan berwarna kemerahan, kering, gatal, bengkak dan bersisik.

Alahan

Alahan pada kulit bayi dan kanak-kanak akan berlaku apabila badan bertindak balas terhadap bahan atau pencetus (alergen) yang kebiasaannya tidak berbahaya bagi individu lain. Ini kerana reaksi setiap alahan adalah berbeza mengikut alergen dan individu itu sendiri.

Menurut Dr Lim Wei Leng, Perunding Pakar Kanak-kanak dan Neonatologi Pusat Perubatan Sunway (SunMed), terdapat pelbagai jenis gejala alahan dan yang paling biasa berlaku dalam kalangan kanak-kanak seperti ruam kulit,
sesak nafas,
 gegata, gatal-gatal mata,
cirit-birit,
 bersin, batuk, muntah, semput, hidung berair dan sakit pada abdomen.

Paling bahaya, boleh berlaku lemas akibat tidak dapat bernafas (anafilaksis) iaitu satu tindak balas alahan yang boleh membawa maut.

Menurut beliau lagi, alergen yang kerap membangkitkan alahan adalah makanan seperti
produk tenusu
, makanan laut, kekacang dan telur.

Selain itu, persekitaran di kawasan rumah juga menyumbang kepada alergen seperti bulu haiwan, kulat, hama, debunga atau gigitan serangga. Asap rokok, minyak wangi dan bahan kimia kegunaan rumah juga mampu
menyebabkan alahan.

Disebabkan alahan ini mempunyai banyak punca dan tidak pasti anak mengalami yang mana satu, jadi adalah lebih baik anda bawa mereka berjumpa doktor untuk mendapatkan khidmat nasihat dan rawatan.

Bila Perlu Berjumpa Doktor?

Tanpa mengira jenis penyakit yang bayi anda alami, perkara yang paling penting untuk dilakukan adalah membawa mereka berjumpa doktor.

 Ini kerana ibu bapa sendiri kadangkala tidak mengetahui jenis penyakit dan ubatan atau rawatan untuk merawat ekzema bayi yang diperlukan seterusnya.

Mungkin jika hanya sekadar ruam biasa, ia akan hilang dengan sendiri. Namun jika penyakit kulit berlaku disebabkan oleh alahan, anda perlu berhati-hati kerana ada jenis alahan yang boleh membawa maut.

Paling penting, rujuk pakar perubatan atau pakar kulit yang telah diiktiraf dan jangan hanya percaya pada nasihat individu yang tidak berkelayakan.


Bersalin Bayi Kembar, Mana Lebih Selamat, Beranak Czer Atau Normal? Ibu Kena Tahu Ini

Mempunyai anak kembar merupakan impian bagi kebanyakan ibu bapa. Ini kerana anak kembar adalah satu fenomena unik yang jarang berlaku. Pun begitu, proses melahirkan anak bukanlah semudah yang disangkakan. Lebih-lebih lagi,
jika anak yang dikandungkan itu adalah bayi kembar
!

Banyak persoalan yang akan timbul sekiranya anda hamil bayi kembar. Persoalan utama yang akan timbul adalah berkaitan dengan
kaedah melahirkan anak
.

Kebanyakan ibu hamil bayi kembar tidak tahu sama ada mereka boleh atau tidak melahirkan anak kembar mereka secara normal. Apakah jawapannya agaknya?

Artikel ini akan mengupas lebih lanjut mengenai persoalan tersebut dan memberi penjelasan yang lebih terperinci mengenainya. Jom kita baca sama-sama!

Bersalin normal anak kembar, boleh atau tidak?

Bayi kembar kebiasaannya akan lahir lebih awal
 berbanding bayi yang tidak mempunyai kembar iaitu sebelum minggu ke 38.
Ini merupakan punca mengapa 50% daripada bayi kembar
dilahirkan pramatang
.

Disebabkan itu, ibu yang hamil anak kembar perlu memastikan mereka memilih kaedah melahirkan yang paling terbaik untuk bayi kembar dan diri mereka sendiri.

Menurut pakar, jika bayi kembar dalam kandungan berada dalam keadaan yang baik dan anda tidak mempunyai sebarang masalah kesihatan ketika sedang hamil, anda boleh melahirkan bayi secara normal tanpa ada sebarang komplikasi.

Ramai ibu yang hamil bayi kembar akan memilih untuk bersalin secara normal
, namun jika keadaan bayi atau kesihatan anda tidak mengizinkan, anda boleh memilih kaedah alternatif iaitu kaedah C-section atau caesarean (czer).

Namun, terdapat beberapa syarat yang perlu diteliti terlebih dahulu sebelum membuat keputusan untuk bersalin secara normal, iaitu:

Bayi kembar yang dikandungkan tidak melebihi daripada dua

Berat bayi melebihi 2kg dan bukan pramatang

Bayi kembar pertama dan kedua perlu berada dalam posisi normal iaitu kepala berada di bawah

Kedua-dua bayi kembar sihat. Tiada
growth restriction
 iaitu bayi terlalu kecil atau
growth discordant
 iaitu salah satu bayi lebih kecil berbanding yang satu lagi

Ibu hamil mempunyai tekanan darah yang stabil dan tidak mempunyai penyakit kronik seperti
penyakit jantung

Czer lebih bagus untuk melahirkan bayi kembar?

Kaedah czer merupakan kaedah alternatif yang terbukti selamat
 dan akan digunakan oleh doktor sekiranya anda didapati memerlukan kaedah pembedahan ini untuk melahirkan anak kembar anda.

Terdapat beberapa keadaan yang menyebabkan anda perlu menggunakan kaedah pembedahan ini. Berikut merupakan punca-puncanya:

Salah seorang bayi kembar yang perlu lahir dahulu berada pada posisi yang songsang.

Ibu hamil gagal bersalin secara normal.

Ibu hamil pernah melahirkan bayi sebelum ini
menggunakan kaedah caesarean
.

Kedudukan tali pusat yang menjerut bayi.

Tekanan darah ibu hamil tinggi.

Alat bantuan bersalin seperti forsep atau induce tidak membuahkan hasil.

Ibu hamil mengalami plasenta previa iaitu kedudukan uri yang berada di pertengahan rahim.

Kaedah yang selamat

Tuntasnya,
proses melahirkan anak kembar memerlukan penelitian dan nasihat daripada pakar perubatan
 terlebih dahulu sebelum membuat apa-apa keputusan.

Anda disarankan untuk bersalin normal anak kembar jika kondisi bayi dan anda berada pada tahap mengizinkan!

Jika tidak, gunakanlah kaedah alternatif seperti czer perlu dilakukan untuk menjamin keselamatan bayi kembar anda serta diri sendiri.


Sindrom Anak Tengah

Sindrom anak tengah atau
middle child syndrome
 adalah keadaan di mana jika anda mempunyai lebih daripada seorang
adik-beradik
, dan anda merupakan anak tengah dalam kalangan adik-beradik anda. Banyak pendapat yang mengatakan, menjadi anak tengah ini kadangkala membuatkan anda hilang perhatian daripada ibu bapa. Jadi, bagi mengelakkan perkara ini terjadi kepada anak-anak anda, teruskan membaca artikel ini.

Apa itu sindrom anak tengah?

Sindrom anak tengah adalah keadaan psikologi dalam kalangan kanak-kanak yang dilahirkan di tengah-tengah (di atas mereka ada abang atau kakak, dan di bawah mereka ada adik). Sindrom ini melibatkan perasaan seperti diabaikan atau ditinggalkan bagi seseorang kanak-kanak yang lahir di tengah-tengah. Personaliti kanak-kanak ini akan menjadi negatif terhadap adik-beradiknya. Anak tengah akan berasa dengki, rasa tidak cukup, kurang keyakinan diri dan menjadi introvert.

Apakah tanda-tanda kanak-kanak mengalami sindrom ini?

Lazimnya, kanak-kanak ini akan diserang perasaan negatif seperti:

Rasa kosong-
 Perasaan bersendirian, tidak berguna dan tiada matlamat hidup boleh membuatkan kanak-kanak menjadi kecewa.

Rasa tidak berharga-
 Anak anda rasa seperti kehilangan dan gagal untuk menentukan arah hidup mereka.

Keyakinan diri rendah-
 Perasaan disisihkan, didiskriminasi dan tidak disayangi oleh ibu bapa memberikan impak negatif kepada anak tengah, sekali gus membuatkan mereka kurang keyakinan diri.

Memencilkan diri dari dunia luar-
 Kanak-kanak ini bertindak sebagai anti-sosial kerana takut jika rakan sekeliling turut melayannya sama seperti apa yang dilakukan oleh ibu bapa mereka.

Mencari perhatian-
 Inginkan perhatian adalah simptom biasa yang ditunjukkan oleh kanak-kanak yang mengalami sindrom anak tengah. Mereka menjadi terlalu mendesak dan sentiasa mahukan perhatian orang, khususnya daripada ibu bapa mereka sendiri.

Tingkah laku ekstrem
– Kanak-kanak mungkin akan menunjukkan tanda-tanda memberontak dan melawan, walaupun pada perkara yang kecil.

Rasa kurang cukup

Cemburu dan dengki

Adakah semua anak tengah akan mengalami sindrom ini?

Sindrom anak tengah adalah satu topik yang diperdebatkan oleh para pakar. Walau bagaimanapun, bukan semua anak tengah menunjukkan simptom-simptom seperti di atas. Biasanya, sindrom anak tengah berlaku bergantung kepada teknik
keibubapaan
 yang diamalkan. Cara didikan ibu bapa memainkan peranan kepada pembentukan sahsiah diri anak-anak. Jika ibu bapa tidak membeza-bezakan anak dan melayan anak sama rata, tidak kira anak sulung, tengah ataupun bongsu, maka sindrom anak tengah tidak akan berlaku. Malahan, sesetengah kanak-kanak juga sudah cukup matang untuk mengendalikan perasaan mereka dan tidak membenarkan perkara negatif mempengaruhi jiwa mereka.

Bagaimana untuk mencegah sindrom ini daripada berlaku?

Berikut ada beberapa tips buat ibu bapa bagi mengelakkan sindrom anak tengah berlaku dalam kalangan anak-anak mereka.

1 Kesedaran sindrom anak tengah

Cara paling efektif untuk mengelakkan sindrom ini adalah dengan sentiasa beringat dan tahu mengenai sindrom ini. Seandainya anda ada terlihat tanda-tanda dan simptom sindrom anak tengah dalam kalangan anak-anak anda, akuinya dan cari jalan penyelesaian bagi mengelakkan perkara ini menjadi lebih besar.

2 Bersabar

Setiap kanak-kanak adalah unik dan berbeza bagi ibu bapa. Sekiranya anda mendapati anak anda menunjukkan simptom sindrom anak tengah, bersabar dahulu. Jangan terus bersemuka dengan anak anda dan menerangkan bahawa anda menyayanginya. Apa yang perlu anda lakukan ketika ini adalah bersabar dan mencari waktu yang sesuai untuk memberitahu anak anda. Kemungkinan apa yang anak anda fikirkan adalah berbeza (dalam menganggap anda mengabaikannya). Walau bagaimanapun, teruskan menunjukkan kasih sayang pada anak anda.

3 Berikan perhatian khas kepada anak tengah anda

Meskipun jika anda sudah mendekatkan diri dengan anak, dan dia masih berasa anda tidak menyayanginya, jangan berhenti dan pastikan anda bertambah rapat dengan anak. Berikannya perhatian seperti yang diinginkan, jadikannya rasa istimewa seperti mana apa yang anda lakukan pada adik-beradiknya yang lain.

4 Buatkan anak anda rasa penting dan menjadi sebahagian dalam keluarga

Menjadi anak tengah boleh membuatkan anak anda rasa tidak penting. Jadi, peranan anda adalah dengan memberikannya memikul beberapa tanggungjawab dan berikan pengiktirafan jika dia berjaya memenuhinya. Ini akan menjadikan anak anda rasa penting dalam keluarganya sendiri.

5 Beri galakan kepadanya dalam perkara yang diminati

Memberi dorongan dan motivasi kepada anak tengah dalam semua lapangan yang diminatinya adalah penting, terutama jika dia benar-benar berpotensi dalam bidang tersebut.

6 Ajar anak tengah anda untuk bersuara

Minta anak anda untuk menyuarakan pendapat mereka atau keperluan mereka tidak kiralah kepada adik-beradik ataupun dengan rakan. Ajar mereka untuk menyatakan pendirian dengan cara yang betul, bukannya dengan berlalu pergi dan menjerit atau menggunakan kekerasan fizikal.

7 Dengar dan menunjukkan empati anda

Bagi membuatkan anak tengah anda rasa disayangi dan dijaga, anda perlu mendengar dengan penuh minat pada perbualannya, serta menunjukkan empati anda jika dia ingin mengadu tentang sebarang perkara. Ini akan membuatkan anak anda rasa bahawa diri mereka penting berada dalam hati ibu bapanya.

8 Puji anak anda

Jika anda rasa memuji anak itu tidak perlu, anda silap. Berikan pujian dan penghargaan kepada setiap anak anda, termasuk juga anak tengah. Ini akan membantu kanak-kanak lebih yakin diri. Tidak semestinya anda perlu puji jika anak berjaya dalam pelajaran sahaja. Anda boleh memuji mereka walaupun jika mereka melakukan sedikit pencapaian dalam kehidupan.

9 Tunjukkan rasa hormat anda

Sama seperti individu dan adik-beradik lain, anak tengah juga mempunyai hak untuk menyuarakan perasaan, emosi dan idea mereka. Oleh itu, layan anak anda dengan baik dan dengar apa yang ingin disuarakan dan hormatinya dengan selayaknya.

10 Berhenti daripada membanding-bandingkan

Ingatlah bahawa setiap individu adalah berbeza dan tidak sama. Jangan mengharapkan perangai setiap anak anda sama. Setiap mereka ada kekuatan dan kelemahan mereka sendiri. Justeru, jangan pernah membandingkan anak-anak anda, kerana ini hanya akan memberikan kesan buruk kepadanya. Sayangi dan hargai anak anda dengan seadanya. Membanding-bandingkan hanya akan menyemarakkan rasa inferior yang kompleks pada anak anda.

Meskipun anak tengah yang mengalami krisis dilihat boleh mempengaruhi perkembangan mereka, namun kajian daripada Stanford University turut menunjukkan bahawa anak tengah juga mempunyai karakteristik yang istimewa. Antaranya adalah golongan anak tengah menjadi lebih berdikari, berfikir di luar kotak, dan lebih empatetik. Ini sekali gus menjadikan mereka mempunyai kemahiran yang baik sebagai pekerja, serta ahli dan rakan kumpulan yang terbaik. Pun begitu, ibu bapa disarankan untuk mempraktikkan teknik keibubapaan yang betul pada setiap anak-anak, tanpa perlu membanding-banding dan melebihkan salah seorang anak.


Sering Sakit Perut Selepas Makan Pencuci Mulut? Jaga-Jaga! Anda Mungkin Ada Alahan Ini

Adakah anda pernah
mengalami sakit perut yang menyakitkan
 atau berasa lesu dan jengkel setelah makan makanan manis? Ini mungkin petanda bahawa anda sebenarnya mempunyai alergi gula.

Dalam kebanyakan kes, rasa manis selepas makan adalah disebabkan ‘mabuk gula’ yang berlaku jika anda ambil banyak makanan ada gula.

Tetapi tahu tak, sebilangan individu sangat sensitif terhadap jumlah gula dalam makanan manis yang disediakan.

Ya, perkara ini adalah kes yang sangat jarang berlaku, iaitu badan tidak mempunyai toleransi terhadap gula atau dalam kata lain, mempunyai alergi gula.

Selain itu, terdapat simptom sebenar berkenaan alergi gula, jadi teruskan membaca untuk mengetahui tanda-tanda yang perlu diperhatikan.

Gejala-gejala alergi gula

Karbohidrat iaitu gula adalah salah satu makanan yang
boleh menyebabkan tubuh anda mengalami masalah dalam pencernaan.

Gula adalah kelas karbohidrat yang merangkumi gula sederhana seperti monosakarida dan disakarida, yang biasanya dikenali sebagai glukosa, fruktosa, dan galaktosa.

Secara metabolik, badan kita tidak dapat beroperasi tanpa gula kerana ia adalah sumber tenaga utama tubuh kita.

Sekurang-kurangnya 20% penduduk dari negara perindustrian menderita intoleransi makanan atau alergi makanan, termasuk sensitiviti atau intoleransi terhadap gula.

Individu ini cenderung untuk mengalami gangguan
gastrointestinal
 secara berkala, seperti
 kembung perut yang berlebihan
,
cirit-birit
, keletihan, dan berpotensi mendapat kekurangan nutrien akibat gangguan dalam penyerapan makanan.

Bagi kes yang sering dapat dilihat, banyak individu tidak mempunyai toleransi terhadap pelbagai jenis gula, yang paling biasa adalah laktosa iaitu gula yang terdapat dalam produk tenusu.

Individu sebegini dikenali sebagai mereka yang mempunyai
lactose intolerant.

Sementara, yang lain mungkin menderita malabsorpsi fruktosa iaitu ketidakupayaan usus kecil untuk menyerap fruktosa sepenuhnya.

Namun, mereka ini mungkin telah mempunyai sejarah keturunan yang ada masalah kekurangan beberapa enzim hati yang diperlukan untuk memecahkan struktur fruktosa.

Orang yang mempunyai alergi gula sejati biasanya akan mengalami gejala fizikal yang serupa dengan alahan makanan lain.

Menurut Pakar Pemakanan Bertauliah, Lisa Moskovitz, R.D., Ketua Pegawai Eksekutif NY Nutrition Group, gejala tersebut termasuk:

Kekejangan perut

Cirit-birit

Ruam

Mulut menjadi gatal

Jenis-jenis gula utama yang boleh menyebabkan intoleransi

Penting bagi mereka yang mempunyai masalah alergi gula ini untuk kenali apakah jenis gula yang menjadi ‘musuh’ badan.

Baca label produk dengan teliti dan elakkan makanan yang mengandungi:

Sirap jagung fruktosa tinggi

Sirap
agave

Sirap berperisa
maple

Molasses

Gula sawit atau kelapa

Sorghum

Ikut tip di bawah untuk kenali punca sebenar simptom alergi gula

Catatkan apa yang anda makan: Buat jurnal makanan harian dalam buku catatan dan catit jika ada mengalami gejala masalah pencernaan. Ini dapat membantu menentukan makanan mana yang menjadi pencetus alergi gula anda

Cuba diet penghapusan: Cuba ‘puasa sementara’ makanan-makanan tertentu bagi menghilangkan pencetus makanan biasa seperti gluten, tenusu, jagung, soya, dan telur

Gunakan cara sistematik: Masukkan semula makanan tertentu dalam pola pemakanan bagi membolehkan anda mengasingkan makanan mana yang mungkin menjadi pencetus masalah anda

Menjadi celik makanan: Membuat keputusan dalam pilihan makanan adalah langkah penting untuk menjamin kesejahteraan anda. Sekiranya anda percaya yang anda sensitif terhadap gula, pantau makanan yang diklasifikasikan sebagai
FODMAPs
iaitu oligosakarida fermentasi, disakarida, monosakarida, dan poliol boleh mengelakkan potensi gangguan pencernaan

Atur makanan anda: Elakkan membeli makanan ‘tapau’ dan makanan ringan semasa dalam perjalanan ke tempat kerja atau sekolah. Ini akan membantu menghentikan anda daripada membuat pilihan makanan yang tidak berkhasiat

Lakukan ujian: Bergantung terhadap tahap kesakitan anda, ujian enzim atau ujian fungsi hati mungkin sesuai dilakukan secara diagnostik. Doktor anda akan menentukan ujian mana yang paling sesuai untuk anda

Sayangi usus anda
: Memastikan saluran pencernaan anda pada tahap pH yang optimum akan menyokong pertumbuhan bakteria baik yang diperlukan untuk mencerna makanan anda dengan betul. Jadi, pilihlah makanan yang mengandungi bakteria baik seperti yogurt, tempe, dan minuman susu kultur

Dapatkan bantuan profesional: Dapatkan konsultasi atau rundingan dengan golongan profesional perubatan untuk memastikan gejala anda tidak berkaitan dengan gangguan kesihatan yang lebih serius


Hanya Ada Satu Tiub Fallopio? Jangan Cepat Putus Asa, Peluang Hamil Masih Ada!

Benarkah wanita yang hanya memiliki satu tiub fallopio mempunyai
peluang hamil yang rendah
? Untuk mengetahui jawapannya, ikuti perkongsian artikel ini.

Untuk mendapatkan lebih banyak informasi tentang Kehamilan, anda boleh klik
di sini.

Fungsi tiub ini kepada wanita

Uterus atau rahim
, dihubungkan ke ovari melalui sepasang tiub otot yang dikenali sebagai
fallopian tube
 (tiub fallopian).

Setiap bulan
semasa proses ovulasi
,
 sebiji telur akan dilepaskan daripada ovari yang akan dikumpulkan oleh tiub tersebut.

Telur di dalam tiub fallopio akan disenyawakan oleh sperma (jika ada) untuk membentuk embrio, yang dalam masa 3 hingga 4 hari akan bergerak ke uterus agar
berlakunya proses kehamilan
.

Jika inginkan kehamilan semula jadi berlaku sewaktu ovulasi, ovum, fungsi tiub fallopian, rahim yang sihat dan sperma normal adalah prasyarat yang perlu dipenuhi.

Bagaimana terjadi satu tiub fallopio?

Terdapat pelbagai faktor yang menyebabkan punca mengapa seorang individu wanita
mungkin mempunyai satu ovari
 dan satu tiub fallopio, seterusnya mempengaruhi kadar kehamilan.

Beberapa keadaan patologi boleh mempengaruhi 1 ovari dan/atau 1 tiub fallopian yang menyebabkan pembuangan ovari tunggal yang disebut sebagai
unilateral oophorectomy
.

Pembuangan 1 tiub pula dipanggil sebagai
 unilateral salphingectomy
. Manakala penyingkiran kedua-duanya, ovari dan tiub fallopio pada 1 bahagian dikenali sebagai
unilateral salphingo-oophorectomy.

Pembedahan atau pembuangan organ tersebut adalah untuk rawatan dan pencegahan bagi masalah seperti:

Sista ovari menyebabkan kilasan (kilasan ovari)

Bengkak bernanah (
abscess
) disebabkan jangkitan

Pembedahan untuk
kehamilan ektopik
 –
kehamilan luar rahim

Patologi pinggul yang memerlukan pembedahan dan pembuangan tiub

Kadangkala, dilahirkan dengan 1 tiub fallopian dan 1 ovari

Peluang hamil masih terbuka buat anda?

Walaupun kebanyakan wanita dilahirkan dengan 2 tiub fallopian yang sihat dan berfungsi, pun begitu, masih terdapat peluang untuk bergelar ibu bagi mereka dengan 1 tiub sahaja.

Tetapi peluang kehamilan itu melibatkan andaian seperti:

Anda perlu sekurang-kurangnya
mempunyai 1 ovari yang sihat
 dan berfungsi (walaupun jarang berlaku, jika bernasib baik, tiub boleh bergerak dan tiub yang sihat adakalanya akan berpindah ke ovari bertentangan untuk mengambil telur matang)

Tidak mengalami masalah
tiub fallopio bengkak
 atau lain-lain

Mengalami
kedatangan haid yang berkala

– setiap 21 hingga 35 hari atau lebih

Sekiranya anda sihat, berumur antara 20 hingga 34 tahun dan mempunyai
kitaran haid yang tetap
, anda masih mempunyai peluang hamil walaupun dengan hanya 1 tiub.

Hakikatnya anda mungkin tidak tahu bahawa anda kekurangan 1 tiub atau ia tidak berfungsi kerana besar kemungkinan tiada sebarang simptom yang berlaku.

Bahkan
tiub yang tersumbat
 juga tidak mempunyai sebarang gejala kecuali jika tersumbat kerana cecair (
hydrosalpinx
), yang mungkin mengakibatkan rasa ketidakselesaan pelvis.

Peratusan untuk mengandung dengan satu tiub fallopio dan satu ovari turut bergantung kepada
parameter kesuburan lain
 dan kesihatan pasangan secara keseluruhan.

Memahami kitaran haid

Wanita dengan hanya 1 tiub fallopian yang berfungsi perlu mengetahui kitaran haid secara tepat.

Ini kerana ia akan memberikan petunjuk lebih baik
mengenai tempoh ovulasi
, sehingga dapat melakukan
hubungan seks
 dengan sewajarnya.

Jika berasakan tiub anda mungkin mempunyai masalah tetapi tidak begitu pasti, maka prosedur
hysterosalpingogram

(HSG)
 X-ray,
boleh dilakukan bagi mendapatkan kepastian. Ujian laparoskopi juga boleh dilakukan.

Dapatkan rundingan dengan pakar sakit puan untuk mendapatkan pilihan prosedur yang bersesuaian.

Rawatan kesuburan bagi wanita dengan satu tiub fallopio

Pilihan rawatan akan bergantung kepada hasil pemeriksaan.

Tiub tersumbat biasanya diatasi melalui prosedur pembedahan dan anda mungkin
tidak memerlukan rawatan kesuburan
 sama sekali.

Kuncinya adalah dengan mendapatkan pemeriksaan dan rundingan daripada doktor pakar untuk mengetahui keadaan dan rawatan yang bersesuaian.

Jika pembedahan bukan pilihan rawatan yang terbaik atau prosedurnya tidak berjaya, doktor akan memberikan
pilihan rawatan kesuburan
 yang berkaitan.

Sekiranya ovulasi yang berlaku normal dan jumlah serta
kualiti sperma
 pasangan anda sihat, mungkin
pencetus daripada ubat kesuburan
 atau inseminasi intrauterin (IUI) dapat membantu.

Doktor akan mengesyorkan
rawatan kesuburan in vitro (IVF)
 sebagai pilihan terbaik seandainya anda mengalami perkara di bawah:

Hanya sebelah ovari dan/atau 1 tiub fallopian tidak berfungsi

Tidak mengalami ovulasi seperti biasa

Mempunyai pelbagai
faktor ketidaksuburan
 dan/atau jumlah/
kualiti sperma pasangan rendah

Rawatan kesuburan

Memiliki hanya satu tiub fallopio tidak bermakna
 peluang hamil anda tertutup
 sepenuhnya. Masih terdapat rawatan kesuburan yang boleh membantu mencerahkan peluang kehamilan anda.

Lakukan pemeriksaan dan rundingan doktor, ini adalah pilihan yang tepat bagi mendapatkan jalan penyelesaian terbaik.


Vape dan Paru-paru ‘Popcorn’

Popcorn memang sedap dimakan, bukan? Tetapi ada kaitan ke antara vape dan popcorn? Jom ketahui dengan lebih lanjut mengenai hubung kait kedua-duanya dalam perkongsian artikel ini.

Apa itu vape?

Rokok elektrik atau turut dikenali sebagai
e-vape
, adalah memasukkan nikotin ke dalam paru-paru dan saluran darah tanpa asap dan tar rokok biasa. Tetapi masih membahayakan kesihatan anda, terutama yang menawarkan perisa.

Vape, berfungsi dengan bateri untuk memanaskan nikotin, perasa dan bahan kimia lain dan diubah menjadi wap yang akan anda sedut. Terdapat pelbagai bahan kimia yang boleh menyebabkan kanser terdapat di dalamnya, termasuk
formaldehyde,
logam berat dan zarah yang boleh tersekat pada bahagian paru-paru anda.

Terdapat beberapa bahan kimia dalam vape boleh mendatangkan kerengsaan pada saluran
udara
 dalam paru-paru, dan ia pasti akan menimbulkan masalah. Terdapat kajian yang menyatakan perasa seperti kayu manis (
cinnamon)
 yang digunakan pada vape juga boleh mengakibatkan keradangan sel-sel
paru -paru
 dan juga masalah seperti paru-paru ‘popcorn’.

Bagaimana terjadinya paru-paru ‘popcorn’?

Terdapat satu bahan kimia,
diacetyl,
 yang terkandung dalam sesetengah bahan perasa, dikaitkan dengan penyakit paru-paru yang serius dipanggil
bronchiolitis obliterans
atau turut dikenali sebagai paru-paru ‘popcorn’ (
popcorn lung).

Ia merupakan satu keadaan yang merosakkan saluran udara kecil dan menyebabkan anda
 batuk
dan pendek nafas. Paru-paru merupakan tempat darah mengambil mendapatkan oksigen sebelum membawanya ke sel-sel seluruh badan anda.

Apabila anda menyedut nafas, udara yang mengalir masuk ke dalam paru-paru anda akan melalui trakea. Trakea mempunyai saluran yang dikenali sebagai
bronchi,
 terbahagi kepada dua tiub yang membawa kepada paru-paru kiri dan paru-paru kanan.

Di dalam paru-paru anda, tiub
bronchi
 ini akan berpecah lagi dan lagi. Cara mudah untuk membayangkan keadaannya adalah seperti cabang-cabang pokok. Cabang yang paling kecil disebut sebagai
bronchioles
 dan ia berakhir dengan kantung udara kecil yang dikenali sebagai
alveoli
 – bahagian di mana oksigen diambil oleh
darah.

Keadaan paru-paru Individu yang mempunyai masalah ini adalah saluran udara kecil akan mengalami keradangan dan kemerahan. Ia sekali gus boleh menyebabkan saluran
udara
 itu menjadi lebih sempit. Inilah yang menyebabkan timbulnya isu kesukaran untuk mendapatkan udara yang mencukupi untuk bernafas.

Bahan-bahan lain dalam vape

Penyakit itu mendapat namanya kerana individu yang bekerja di kilang penghasilan bertih jagung (
popcorn
) mendapat masalah paru-paru yang serius kerana bernafas dalam
diacetyl.
 Bahan ini digunakan dalam proses perasa bagi bertih jagung, karamel, dan
produk tenusu
. Kaedah yang dihidu oleh pengguna vape adalah sama seperti cara pekerja kilang bertih jagung tersebut menghidunya.

Bahan lain yang boleh mengakibatkan paru-paru ‘popcorn’ ini adalah
acetaldehyde,
bahan kimia yang terdapat dalam asap marijuana dan jugak rokok elektronik. Ia juga merupakan bahan yang turut boleh menyebabkan kerosakan pada lapisan mulut,
tekak
 dan perut.

Bahan kimia lain yang boleh menyebabkan paru-paru ‘popcorn’ adalah termasuk:

Asap oksida logam, produk sampingan kegunaan kimpalan biasa

Formaldehyde
, bahan kimia penyebab kanser yang digunakan dalam sesetengah produk gam dan bahan binaan

Sulfur dioksida, bahan
pencemaran
 yang dilepaskan oleh pembakaran bahan api fosil

Klorin

Ammonia

Nitrogen oksida

Asid hidroklorik

Sulfur mustard
– senjata kimia yang dikenali sebagai ‘
mustard gas’

Ada kalanya keadaan
bronchiolitis obliterans
boleh berlaku selepas anda mengalami penyakit serius yang menjejaskan paru-paru, sebagai contoh masalah kesihatan melibatkan pneumonia atau bronkitis.

Terdapat juga sesetengah individu yang mempunyai masalah
arthritis rheumatoid
 turut boleh menghidapi masalah paru-paru ‘popcorn’ ini. Ia adalah sebagai kesan sampingan masalah kesihatan tersebut.

Jika anda menjalani prosedur pemindahan paru-paru atau atau
transplant
 sel stem, anda juga berisiko untuk mengalami keadaan ini sekiranya badan anda cuba untuk menolak organ baru tersebut. Masalah ini merupakan antara penyebab utama kematian bagi individu yang melakukan prosedur pemindahan paru-paru.

Simptom

Diacetyl,
akan menyebabkan luka kecil pada kantung udara pada paru-paru anda yang akan membuatkan saluran udara menjadi tebal dan sempit dan boleh mengakibatkan batuk kering, sesak nafas, kesukaran bernafas yang merupakan antara simptom utama.

Ia akan muncul dalam tempoh 2 minggu dan 2 bulan anda terdedah kepada bahan berbahaya ini. Anda akan berdepan masalah ini apabila anda bersenam atau melakukan tugasan berat. Jika anda menjalani pemindahan paru-paru, ia mungkin mengambil masa beberapa tahun untuk menunjukkan simptomnya.

Antara simptom lain seperti
sakit kepala
, demam, gangguan pada mata, kulit, hidung, dan tekak anda serta masalah kesihatan lain.

Diagnosis

Jika anda mempunyai beberapa gejala
bronchiolitis obliterans,
doktor mungkin akan mencadangkan untuk melakukan imbasan tomografi (CT) berkomputer pada dada anda. Beberapa
x-ray
 turut akan diambil dari sudut berbeza. Ujian pernafasan juga mungkin akan dilakukan untuk melihat tahap paru-paru anda bekerja.

X-ray
mungkin dapat membantu memberitahu doktor jika paru-paru anda memerangkap terlalu banyak udara. Walau bagaimanapun cara terbaik untuk membuat pengesahan sama ada anda mengalami paru-paru ‘popcorn’ adalah dengan melakukan prosedur biopsi.

Kaedah merawat masalah berkaitan pengambilan vape

Paru-paru ‘popcorn’ adalah satu masalah kesihatan yang kekal dan tiada ubat yang dapat mengubatinya. Jadi adalah amat penting untuk mendapat tahu mengenainya pada peringkat awal agar kita boleh berusaha melambatkan atau mencegahnya dari menjadi semakin buruk.

Jika anda mendapat masalah paru-paru ‘popcorn’ ini kerana bernafas dalam bahan kimia berbahaya, anda perlu mengelakkannya. Mungkin anda boleh memakai alat perlindungan atau mungkin anda perlu menukar kerja demi kesihatan anda.

Doktor mungkin akan memberikan anda
antibiotik
 atau steroid untuk mengurangkan kerengsaan dalam saluran pernafasan anda.

Ubatan yang dapat memperlahankan sistem imunisasi anda dapat membantu melindungi bronkiol anda dari berdepan kerosakan yang lebih teruk.

Doktor akan memberikan anda ubat untuk membantu mengurangkan
 batuk
dan mungkin akan memberikan oksigen bagi memudahkan anda untuk bernafas.

Akhir kata

Penjagaan kesihatan paru-paru adalah amat penting untuk menjamin kesihatan secara keseluruhan. Jika anda berasa ragu-ragu dengan keadaan kesihatan melibatkan paru-paru anda, anda disarankan untuk melakukan pemeriksaan doktor dengan segera. Jangan melengah-lengahkan masa, okay?


Virus Ebola

Definisi

Apa itu Virus Ebola?

Ebola, juga dikenali sebagai demam Ebola berdarah, ialah satu penyakit maut disebabkan oleh virus. Terdapat 5 jenis dan 4 daripadanya dikenal pasti mengesani manusia. Apabila virus Ebola memasuki badan, ia boleh mencederakan sistem imun dan organ lain. Sel pembeku darah akan berkurangan menyebabkan pendarahan yang teruk dan tidak terkawal.

Ebola adalah penyakit berjangkit dan boleh mengancam nyawa. Sekitar 90% pesakit Ebola tidak selamat. Adalah sangat penting untuk mendapatkan rawatan perubatan serta merta apabila anda mengesyaki menghidapi Ebola.

Apakah kebarangkalian Virus Ebola?

Ebola ialah penyakit yang jarang tetapi sangat serius. Ia banyak ditemui di Afrika tetapi terdapat juga kes-kes yang ditemui di kawasan lain. Baru-baru ini, terdapat beberapa wabak di Afrika. Jika anda merancang untuk melancong ke kawasan ini, pastikan anda mengambil langkah untuk melindungi diri anda. Ebola boleh mengesani lelaki dan perempuan di semua peringkat umur. Ia boleh diuruskan dengan mengurangkan faktor risiko. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Virus Ebola?

Tanda-tanda dan simptom-simptom yang kerap kebiasaannya bermula secara tiba-tiba dalam tempoh 5 ke 10 hari jangkitan virus Ebola atau Marburg. Tanda-tanda dan simptom-simptom awal ialah:

Demam;

Sakit kepala yang teruk;

Sakit sendi dan otot;

Menggigil;

Lemah.

Dari masa ke semasa, simptom akan menjadi semakin teruk seperti:

Mual dan muntah;

Cirit-birit (mungkin berdarah);

Mata merah;

Ruam yang menaik;

Sakit dada dan batuk;

Sakit perut;

Hilang berat badan yang banyak;

Pendarahan dalaman;

Pendarahan, kebiasaannya dari mata dan lebam (pesakit yang hampir mati mungkin berdarah dari rongga lain seperti telinga, hidung dan rektum).

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Sekiranya anda mempunyai mana-mana tanda atau simptom penyakit ini, jangan pergi ke hospital sebelum membuat panggilan. Ia membantu pasukan kesihatan mengambil langkah penjagaan yang lebih baik ke atas anda dan melindungi orang lain dari penyakit tersebut.

Sila hubungi doktor jika:

Anda mengalami simptom seperti demam dan anda mungkin telah terdedah kepada virus tersebut.

Anda pernah mendekati orang yang dijangkiti dengan virus ini. Anda mungkin perlu memerhati simptom dan elakkan mendedahkannya kepada orang lain.

Punca

Apakah punca Virus Ebola?

Virus Ebola ditemui pada monyet Afrika dan primata selain manusia yang lain. Jenis Ebola yang lebih ringan ditemui pada monyet dan khinzir di Filipina.

Jangkitan dari haiwan ke manusia

Pakar mengesyaki bahawa kedua-dua virus berjangkit ke manusia melalui cecair badan haiwan yang terjangkit. Contohnya:

Darah. Memotong atau makan haiwan yang dijangkiti boleh menyebarkan virus tersebut. Saintis yang pernah membedah haiwan yang terjangkit sebagai bahagian dari kajian mereka juga dijangkiti virus tersebut.

Bahan buangan. Pelancong di sebahagian gua Afrika dan sebahagian pekerja lombong bawah tanah telah dijangkiti virus Marburg berkemungkinan melalui sentuhan terhadap najis atau air kencing kelawar yang dijangkiti.

Jangkitan dari manusia ke manusia

Manusia yang dijangkiti kebiasaannya tidak berjangkit sehingga mereka mengalami simptom. Ahli keluarga kebiasaannya dijangkiti kerana mereka menjaga ahli keluarga yang sakit atau menguruskan pengebumiannya.

Pekerja kesihatan boleh dijangkiti jika mereka tidak menggunakan perkakas pelindung seperti penutup mulut dan sarung tangan pembedahan. Pusat-pusat perubatan di Afrika kebiasaannya sangat miskin dan mereka terpaksa menggunakan jarum dan picagari terpakai. Sebahagian epidemik Ebola yang paling teruk berlaku disebabkan penggunaan alat suntikan yang telah tercemar sebelum disterilkan.

Tiada bukti menunjukkan jangkitan virus Ebola melalui gigitan serangga.

Faktor-faktor Risiko

Apakah yang meningkatkan risiko saya kepada Virus Ebola?

Bagi kebanyakan manusia, risiko jangkitan Ebola (demam berdarah) adalah rendah. Risikonya akan meningkat jika anda:

Melancong ke Afrika. Anda pada risiko yang tinggi jika anda melawat atau bekerja in kawasan dimana wabak virus Ebola atau Marburg pernah berlaku.

Melakukan kajian haiwan. Risikonya lebih tinggi jika kajian dijalankan ke atas monyet yang diimport dari Afrika atau Filipina.

Menyediakan penjagaan perubatan atau peribadi. Ahli keluarga kebiasaannya dijangkiti jika mereka menjaga ahli keluarga yang sakit. Pekerja kesihatan juga boleh dijangkiti jika mereka tidak menggunakan perkakas pelindung seperti penutup mulut dan sarung tangan pembedahan.

Membuat persediaan untuk pengebumian. Badan orang yang mati dari demam Ebola atau Marburg berdarah masih berjangkit. Menguruskannya boleh meningkatkan risiko jangkitan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Virus Ebola didiagnosis?

Diagnosis Ebola susah untuk dibuat kerana tanda dan simptom awal menyerupai penyakit lain seperti typhoid dan malaria. Jika doktor mengesyaki anda mengandungi virus Ebola, mereka menggunakan ujian darah untuk mengesan virus dengan cepat termasuk:

Enzyme-linked immunosorbent assay (ELISA)

Reverse transcriptase polymerase chain reaction (PCR)

Bagaimana pesakit Virus Ebola dirawat?

Tiada penawar bagi Ebola meskipun para pengkaji sedang mengusahakannya. Rawatan termasuk serum eksperimen yang menghancurkan sel-sel yang dijangkiti.

Doktor menguruskan simptom-simptom Ebola menggunakan:

Air dan elektrolit;

Oksigen;

Ubat tekanan darah;

Pemindahan darah;

Rawatan jangkitan lain.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Virus Ebola?

Gaya hidup dan kaedah pengubatan sampingan berikut mungkin membantu anda mengatasi :

Satu-satunya cara untuk selamat dari penyakit Ebola ialah dengan mendapatkan penjagaan perubatan yang segera sejurus selepas anda terdedah kepada virus tersebut atay sekurang-kurangnya apabila simptom dapat dilihat. Dapatkan pertolongan perubatan dalam situasi berikut:

Jika anda melancong ke tempat yang diketahui terdapat penyakit virus Ebola seperti negara-negara Afrika.

Jika anda terdedah kepada orang yang mengandungi jangkitan virus Ebola.

Jika anda terdedah kepada orang yang disyaki mengandugi virus Ebola.

Jika anda mengalami simptom penyakit virus Ebola atau yang serupa dengannya, dapatkan penjagaan perubatan dengan serta merta.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Tip Penjagaan Kesihatan Pesakit Gout Semasa Ramadan

Gout merupakan salah satu penyakit yang sering dihidapai rakyat Malaysia terutama dalam kalangan lelaki yang berusia sekitar 40-an. Serangan sendi secara tiba-tiba yang menyebabkan bengkak, kemerahan, ngilu, sakit dan berdenyut mungkin petanda anda menghidap gout.

Apa itu gout?

Penyakit Gout ialah salah satu bentuk artritis yang diakibatkan oleh pengumpulan hablur-hablur asid urik pada
sendi
. Penyakit ini terlalu menyakitkan dan dalam kebanyakan kes, hanya menjejaskan satu sendi (monoartritis), khususnya ibu jari kaki.

Had normal kandungan asid urik adalah:

Lelaki: 3.4-7.0 mg/dL

Wanita: 2.4-6.0 mg/dL

Tip mengurangkan gout

Pengambilan ubat-ubatan

Kebiasannya doktor akan beri ubat-ubatan seperti
non-steroidal anti-inflammatory drug
(NSAID),
antigout drug colchine
dan
oral corticosteroid
 bagi mengurang kesakitan dan keradangan yang dialami. Terdapat juga ubat lain bagi mengawal kadar asid urik dalam darah, iaitu:

Allopurinol (mengurangkan penghasilan asid urik)

Probenecid (meningkatkan penyingkiran asid urik)

Jika masalah gout anda berlarutan, segera berjumpa doktor untuk rawatan seterusnya.

Kekalkan hidrasi

Seperti yang semua orang tahu, badan manusia memerlukan cecair (air) untuk mengepam toksin dan membawa nutrien kepada sel tubuh. Bagi pesakit gout yang aktif ketika puasa, tubuh anda akan mengalami dehidrasi semasa berpuasa. Jadi, asid urik yang berlebihan akan membina sendi yang menyebabkan terjadinya gout. Oleh itu apabila badan terhidrat, ia mampu membuang asid urik dengan kerap melalui pembuangan air kecil supaya iatidak terkumpul di dalam sendi.

Makan secara sihat

Semasa berpuasa, anda mungkin tidak dapat mengawal nafsu makan dan ingin menuruti kehendak diri yang lapar. Tetapi makan dengan betul, minum banyak air sangat penting untuk pesakit gout. Sebaiknya kurangkan makanan yang
kaya purin kerana ia boleh meningkatkan paras asid urik seperti organ dalaman (otak, hati, buah pinggang, limpa, jantung), ikan bilis, sardin, ikan kembung dan makanan laut bercengkerang.

Kekalkan berat badan

Penjagaan berat badan juga penting bagi pesakit gout. Jika gagal ini menyebabkan jumlah asid urik dalam badan juga akan bertambah. Jadi, walaupun berpuasa anda perlu melakukan senaman ringan bagi mengekalkan berat badan anda dan mengatasi gout dalan jangka panjang.

Rehat secukupnya

Rehat yang cukup membantu mengurangkan rasa sakit dan keradangan pada tubuh. Oleh itu, tidur adalah pemulihan terbaik bagi mengurangkan tekanan yang boleh mengakibatkan lebih banyak serangan gout.


5 Jenis Kondom & 4 Cara Pemakaian Yang Tepat Ini Bantu CEGAH Kehamilan!

Kondom
 berduri? Kondom berperisa? Pelik betul rupa dan bentuk kondom yang terdapat di pasaran kini.

Persoalannya, adakah kondom yang aneh-aneh ini mampu merealisasikan hasrat pasangan suami isteri untuk merancang keluarga?

Jom ikuti artikel ini dengan lebih lanjut untuk tahu jenis kondom yang efektif dalam membantu
mencegah kehamilan
!

Pendidikan seks & masyarakat kita

Kita semua perlu akui bahawa topik berkenaan aktiviti di dalam kamar tidur adalah satu
taboo
dalam kalangan masyarakat kita.

Ini termasuklah topik pendidikan seks kerana ramai beranggapan bahawa ia adalah sesuatu yang sangat peribadi dan sulit untuk dibincangkan.

Pun begitu, ia sama sekali adalah tanggapan yang kurang tepat.

Ini kerana tanpa pengetahuan asas berkenaan seks, kita semua sudah tentu tidak akan faham kepentingan alat atau teknik kontrasepsi yang sangat penting, terutamanya kondom.

Kondom memainkan peranan yang sangat penting dalam usaha merancang keluarga.

 Ini kerana ia adalah salah satu alat atau teknik kontrasepsi yang paling mudah, selamat dan efektif untuk digunakan dalam membantu
mencegah kehamilan
.

5 jenis kondom yang terdapat di pasaran

Setiap jenis kondom ada keupayaan yang tersendiri dalam membantu mencegah kehamilan. Berikut adalah antara jenis jenis kondom yang terdapat di pasaran:

#1.
Thin and Ultra-Thin

Sesuai dengan namanya, kondom jenis ini adalah sangat nipis dari segi teksturnya. Oleh itu, ia akan memberikan ‘sensasi’ seakan sama seperti
hubungan seks
 tanpa kondom.

Sudah tentu ini adalah jenis kondom yang paling disukai para suami, bukan? Pun begitu, jangan risau.

Walaupun kondom ini nipis, tidak bermakna ia kurang efektif!

#2.
Spermicide

Kondom jenis ini dikatakan mampu membantu menghalang sperma lelaki dari terkeluar secara total.

Ini kerana ia mempunyai lapisan tambahan yang menambahkan lagi tahap keberkesanan kondom ini.

Namun begitu, penggunaan kondom ini agak ditakuti kerana ia mungkin menyebabkan iritasi pada zakar dan
faraj
 jika digunakan lebih dari sekali dalam sehari.

#3.
Climax Control

Kondom jenis ini dicipta kononnya untuk membantu si suami mengawal klimaks lalu melambatkan
ejakulasi
.

Benarkah ia mampu melakukannya? Sebenarnya, kondom ini berfungsi dengan cara membuat zakar pemakai menjadi kebas dengan bahan benzocaine atau lidocaine.

 Jadi, ia mungkin dapat membantu melambatkan lelaki mencapai klimaks.

#4.
Added Sensation

Kini, ada kondom yang dicipta dengan fitur seperti dingin atau hangat.

Kondom dengan fitur dingin misalnya, mengandungi menthol serta L-arginin, suplemen yang berfungsi meningkatkan aliran darah ke
zakar
 sekali gus meningkatkan prestasi ereksi.

Jadi, ia mungkin dapat membuat anda tahan lebih lama di samping merealisasikan hasrat untuk merancang keluarga.

Kondom berduri & berperisa

Sekali dengar mesti kedengaran lucu, bukan?

Akan tetapi, itulah hakikatnya. Kini, sudah terdapat banyak inovasi kondom yang mungkin agak pelik tetapi masih ada orang yang membeli dan menggunakannya bersama pasangan masing-masing.

Antara contoh inovasi tersebut adalah kondom berduri. Bentuknya memang berduri seakan buah
durian
. Tetapi, ia bukanlah setajam seperti duri raja buah ini.

 Ia hanya mempunyai sedikit benjolan atau ketulan yang tidak tajam pada permukaan kondom (atau dikenali sebagai
love dots
) menjadikan teksturnya seperti bergerigi.

Tujuan pemakaiannya adalah memberikan sensasi yang ‘ekstrem’ kepada isteri apabila suami menggunakannya semasa melakukan pentrasi zakar ke dalam
faraj
.

Ramai yang akan tertanya-tanya adakah ia akan mendatangkan rasa sakit atau tidak. Jawapannya, tidak. Namun, ia terpulang kepada individu itu sendiri juga.

Selain itu, ada lagi contoh inovasi kondom yang pelik iaitu kondom berperisa.

Buat pengetahuan anda, kondom jenis ini memang mempunyai rasa dan bau unik, mengikut perisa yang tertera pada pek pembungkusan.

Persoalannya, macam mana rasa dan bau tersebut boleh dinikmati sedangkan kondom digunakan di dalam faraj?

Tidak, ia tidak bermaksud perisa kondom tersebut dapat dinikmati melalui penetrasi. Ciptaan ini dibuat khas untuk seks oral. Posisi seks ini akan membenarkan isteri menikmati rasa dan bau kondom menggunakan lidah mereka.

Namun, ia juga boleh digunakan untuk kemasukan
zakar
 ke faraj. Bayangkan, ada kondom berperisa nasi lemak! Bagaimana rasanya, ya?

Cara pemakaian kondom juga penting!

Sebenarnya, bukan jenis kondom sahaja yang memainkan peranan penting dalam usaha mencegah kehamilan.

Hakikatnya, cara pemakaian kondom juga penting! Namun, ramai pasangan suami isteri kini yang kadang kala tidak tahu cara yang betul lalu melakukan kesalahan dalam penggunaannya.

Berikut adalah kesalahan yang sering dilakukan oleh pasangan:

Salah pilih saiz kondom

Kondom ada banyak saiz dan anda perlu memilih saiz yang sesuai dengan saiz zakar.

Jika anda memilih saiz yang terlalu kecil, ia akan menghentikan aliran darah kepada zakar sekali gus menghalang kebolehan untuk ber
ereksi
 secara penuh.

Jika terlalu besar pula, ia berisiko untuk terlucut dari zakar sewaktu hubungan seks dilakukan.

Pakai 2 kondom sekali gus

Mesti ramai yang percaya pakai 2 pasang kondom dapat memberikan perlindungan berganda, bukan? Ia salah.

Ini kerana memakai satu kondom di atas kondom lain akan menjadikannya terlalu ketat sekali gus menyebabkannya terkoyak.

Akibatnya,
air mani
 yang terpancut berisiko untuk keluar daripada kondom lalu meningkatkan peluang
kehamilan
.

Pakai kondom terlalu awal

Bagi pasangan suami isteri yang kurang berpengalaman, mereka mungkin akan terlebih berhati-hati sehingga memakai kondom terlalu awal.

Sebaliknya, cara yang betul untuk memakai kondom adalah tunggu sehingga zakar benar-benar mengalami ereksi maksimum bagi memastikan ia terpasang dengan baik dan sempurna terlebih dahulu.

Pakai kondom terbalik

Tidak semua orang pernah melihat atau mendengar cara pemakaian kondom yang betul.

Sama seperti baju, kadang-kadang kita juga mungkin akan keliru di mana bahagian depan dan di mana bahagian belakangnya, bukan? Ia sama seperti kondom.

Jadi, sila baca arahan yang terdapat pada pek pembungkusannya terlebih dahulu. Atau untuk lebih mudah,
google
sahaja.

Konklusi

Kondom

Kesimpulannya, memang terdapat banyak jenis kondom yang efektif dalam membantu mencegah kehamilan. Namun, tahap keupayaannya adalah bukan 100% dan
kehamilan
 mungkin boleh berlaku jika berlaku salah jenis atau cara pemakaiannya. Selain itu, kita hanya mampu merancang, dan tuhan yang akan menentukan semuanya, bukan?

Hello Health Group
 tidak menyediakan nasihat perubatan, diagnosis, atau rawatan.


Fibroid Rahim Bukan Semuanya Bahaya, Tapi Jika Besar Daripada Saiz Ini, Ia Harus Dibuang!

Fibroid bahaya atau tidak? Umumnya, masalah ketumbuhan fibroid rahim bukan lagi perkara yang asing bagi para wanita, saiz ketumbuhan ini pula berbeza-beza, tidak sama untuk setiap individu.

Walau bagaimanapun, kebiasaannya,
ketumbuhan ini tidak berbahaya atau bersifat kanser
. Pun begitu, sesetengah kes fibroid yang bersaiz besar mungkin berisiko kepada kesihatan.

Untuk mendapatkan lebih banyak info tentang Kesihatan Wanita, sila dapatkannya
di sini.

Fibroid bahaya atau tidak: Fahami jenis-jenisnya

Fibroid adalah sejenis ketumbuhan bukan bersifat kanser pada tisu otot rahim. Terdapat 4 jenis fibroid:

Fibroid intramural, yang paling sering terjadi dalam kalangan wanita dan tumbuh di dinding rahim

Fibroid subserosal, tumbuh di bahagian luar dinding rahim. Apabila bertambah besar, ia boleh menyebabkan tekanan terhadap organ berdekatan atau rasa sakit kerana ukurannya

Fibroid submucosal, tumbuh tepat di bawah lapisan rahim dan boleh memasuki rongga rahim, menyebabkan pendarahan berat dan komplikasi lain yang lebih serius. Pun begitu, ia jarang berlaku

Fibroid pedunculated, boleh tumbuh sama ada di luar rahim atau di dalam rongga rahim

Antara 70 sehingga 80% wanita menghidapi ketumbuhan fibroid rahim pada saat mereka mencecah usia 50 tahun.

Malahan, anda juga mungkin cenderung untuk mengalami lebih daripada satu jenis fibroid.

Ia disebabkan oleh hormon estrogen yang cenderung merangsang pertumbuhan fibroid dalam kebanyakan kes.

Sebenarnya, semasa trimester pertama kehamilan, kira-kira satu pertiga daripada fibroid akan tumbuh membesar, tetapi kemudian ia akan mengecut selepas kelahiran.

Secara umumnya, fibroid rahim mampu mengecut selepas tamatnya fasa menopaus, tetapi
terapi hormon pasca menopaus
 boleh menyebabkan gejalanya berterusan.

Fibroid bahaya atau tidak: Bergantung kepada saiznya

Untuk menjawab pertanyaan sama ada fibroid bahaya atau tidak, ia sebenarnya bergantung kepada saiz.

Fibroid yang bersaiz besar dan sederhana dapat mempengaruhi organ sekitar dengan menyebabkan kawasan perut tampil lebih besar, kerap membuang air kecil, kesukaran mengosongkan pundi kencing, serta sembelit.

Ini kerana kedudukan rahim adalah sangat dekat dengan rektum dan pundi kencing, fibroid yang bersaiz sederhana sehingga besar boleh memberi tekanan terhadap organ-organ ini.

Ia sememangnya tidak berbahaya, bagaimanapun ia boleh menyebabkan gejala yang kurang menyelesakan atau menyakitkan.

Sekiranya tidak dirawat,
simptom-simptom fibroid
 boleh menjadi lebih agresif!

Justeru, amat penting untuk merawat fibroid sejak awal agar anda dapat menjalani kehidupan yang sihat dan aktif.

Gejala-gejala fibroid seperti pendarahan berat, kencing yang kerap, sakit ketika melakukan hubungan seks, keletihan disebabkan oleh anemia, sakit pelvis, dan lain-lain boleh memberi kesan negatif kepada kehidupan.

Penting untuk diingat bahawa masalah fibroid mampu mempengaruhi kesihatan mental dan fizikal anda.

Sekiranya fibroid yang besar dibiarkan tidak dirawat, ia boleh tumbuh dengan lebih besar dan berpotensi untuk pecah!

Fibroid bahaya atau tidak: Ini ukuran saiz fibroid yang perlu dibuang

Ukuran fibroid adalah berbeza-beza, seperti:

Kecil (kurang daripada 1 cm sehingga 5 cm)

Sederhana (5 cm sehingga 10 cm)

Besar (10 cm atau lebih)

Para wanita dengan masalah saiz fibroid yang besar mungkin perlu melakukan
imaging study
 untuk menilai ukurannya dan menentukan sama ada perlu melakukan pembuangan (pembedahan).

Sekiranya fibroid submucosal dijumpai di bahagian dalam rahim dan cukup besar untuk membentuk lapisan rahim, ia harus dikeluarkan untuk mengelakkan masalah pembiakan.

Selain itu, jika saiz fibroid menjadi lebih besar daripada saiz kehamilan seakan 12 sehingga 14 minggu (kira-kira ukuran limau gedang besar), risiko komplikasi semasa pembedahan, seperti kecederaan pada ureter atau pundi kencing, akan meningkat.

Jika tidak dirawat, fibroid yang sangat besar mampu merosot atau pecah, walaupun tidak menyebabkan sebarang gejala.

Fibroid besar yang berkembang pesat mungkin merupakan tanda fibroid bersifat kanser yang jarang berlaku, disebut
leiomyosarcoma
.

Jenis tumor ini tidak dapat dibezakan dengan fibroid tidak bersifat barah (jinak) menggunakan ultrasound, MRI, atau kajian pencitraan lain.

Walau bagaimanapun, jenis tumor ini hanya berlaku pada kurang daripada 1% fibroid rahim, dan
kanser biasanya tidak terjadi daripada fibroid yang jinak.

Baca juga:

Pilihan-pilihan rawatan

Seperti yang anda sedia maklum, fibroid bahaya atau tidak adalah bergantung kepada saiznya.

Namun anda tidak perlu bimbang kerana terdapat beberapa pilihan rawatan fibroid rahim yang boleh dilakukan:

Embolisasi fibroid rahim (UFE)

Menggunakan zarah-zarah kecil berukuran kristal gula yang disuntik ke dalam saluran darah yang menuju ke rahim.

Zarah-zarah tersebut akan menyekat aliran darah ke fibroid, menyebabkannya mengecut dan mati.

Selain itu, prosedur invasif minimum ini dapat dilakukan oleh ahli radiologi intervensi.

Ia tidak memerlukan sebarang pembedahan terbuka dan menawarkan kelegaan simptom dengan risiko yang lebih sedikit, kurang kesakitan, dan pemulihan yang lebih cepat berbanding prosedur pembedahan.

Magnetic resonance imaging
 (MRI)

MRI berfungsi dengan menggunakan gelombang ultrabunyi untuk memusnahkan ketumbuhan fibroid.

Gelombang diarahkan pada fibroid melalui kulit dengan bantuan pengimejan resonans magnetik.

Ablasi endometrium mampu merosakkan lapisan rahim. Prosedur ini paling sesuai untuk fibroid bersaiz kecil yang berdiameter kurang daripada 3 sentimeter.

Histerektomi

Histerektomi adalah pembedahan untuk membuang rahim. Oleh itu, pesakit yang menjalaninya sudah tidak boleh hamil.

Myomectomy

Ia merupakan pilihan pembedahan untuk membuang semua jenis fibroid. Terdapat 3 pendekatan untuk melakukan
myomectomy
iaitu histeroskopi, laparotomi, dan laparoskopi.

Berundinglah dengan doktor mengenai pelbagai pilihan rawatan fibroid rahim agar anda faham risiko yang berkaitan dengan pembedahan, serta faedah rawatan alternatif yang sedikit invasif seperti embolisasi fibroid rahim.


Sapu Minyak Pada Alat Sulit Bagi Aksi Atas Katil Lancar, Ini 7 Pelincir Natural, Ada Yang Bahaya!

Anda mahu menggunakan
baby oil
 sebagai bahan pelincir seks ketika melakukan hubungan intim? Apa kata baca artikel ini dahulu, sebab ada pelincir semula jadi yang bahaya untuk digunakan.

Baca lebih lanjut tentang Kesihatan Seksual
di sini.

Bahan pelincir seks

Penggunaan pelincir ketika hubungan intim dapat membantu mengurangkan ketidakselesaaan dan kekeringan faraj, terutamanya bagi
wanita yang mula mengalami menopaus
.

Pastinya, pelincir yang paling selamat digunakan adalah daripada bahan yang menyerupai sifat cecair atau rembesan faraj.

Memilih pelincir yang bersesuaian boleh menjadi perkara yang mencabar.

Ada sesetengahnya memilih bahan pelincir seks alternatif daripada bahan semula jadi bagi mengelakkan kehadiran bahan berbahaya.

Antara pelincir alternatif yang mungkin menjadi pilihan adalah seperti yogurt, minyak ataupun telur. Namun adakah ia benar-benar selamat untuk digunakan ketika hubungan intim?

Mengapa memilih bahan pelincir seks semula jadi?

Kajian menunjukkan wanita lebih suka melakukan hubungan intim ketika faraj dalam keadaan basah. Ia dipercayai dapat memudahkan
wanita mengalami orgasme
.

Bagi mereka yang tidak dapat menghasilkan rembesan faraj dengan mencukupi, mungkin akan memilih untuk menggunakan pelincir atau pelembap.

Penggunaan pelincir juga digunakan bagi mereka untuk mahu melakukan
seks anal
.

Untuk individu yang bimbang terdapat
reaksi alahan
 kesan penggunaan bahan pelincir untuk seks, pastinya pelincir berasaskan kandungan semula jadi akan menjadi pilihan.

Namun, yang menjadi persoalan sekarang, adalah ia selamat untuk digunakan atau penggunaannya boleh memberikan kesan terhadap kesihatan?

Jenis bahan pelincir seks alternatif

Berikut dikongsikan antara bahan semula jadi digunakan sesetengah individu sewaktu melakukan hubungan intim serta kesannya.

 Putih telur

Selain digunakan dalam masakan, telur juga menjadi pilihan ketika aktiviti seks. Namun adakah ia selamat?

Ada individu mengatakan putih telur yang diasingkan daripada bahagian kuningnya boleh bertindak sebagai pelincir ketika seks.

Ya, putih telur tampak sama seperti
cecair faraj
, bukan?

Namun, malangnya doktor tidak mengesyorkan penggunaannya di dalam faraj kerana belum terbukti selamat.

 Aloe vera

Aloe vera atau lidah buaya
 sememangnya antara bahan yang digunakan dalam pelincir komersial.

Aloe vera adalah bahan semula jadi yang digunakan untuk tujuan perubatan, kecantikan dan kesihatan. Ia popular dalam merawat
selaran matahari
.

Ada yang memilih untuk menggunakannya sebagai pelincir dalam hubungan intim. Namun penggunaannya pada kulit boleh menyebabkan kesan sampingan seperti:

Kemerahan

Terbakar

Sensasi menyakitkan

Ruam

Reaksi alahan

Sesetengah wanita hamil yang menggunakan aloe vera sebagai bahan pelincir seks mengalami kontraksi rahim.

Bahagian faraj dan rektum, tempat di mana pelincir akan disapu, mempunyai kulit dengan sifat yang berbeza.

Ia mungkin bertindak balas dengan cara berbeza berbanding kulit pada bahagian badan yang lain.

 Minyak bayi

Dalam kajian melibatkan penggunaan minyak seperti minyak bayi (
baby oil
), ada risiko yang menanti.

Sebagai contoh, jika anda menggunakan minyak bayi pada faraj, ia boleh meningkatkan risiko untuk mendapat
jangkitan seperti vaginosis bakteria
.

Jika anda belum bersedia untuk
menimang cahaya mata
 dan
menggunakan kondom
, produk berasaskan minyak yang disapu pada bahagian sulit boleh merosakkan kondom.

Lebih memburukkan keadaan, anda mungkin akan mengalami

kehamilan mengejut
 selain ia meningkatkan risiko untuk dijangkiti
penyakit kelamin (STD)
.

 Minyak kelapa atau minyak zaitun

Anda mungkin fikir minyak kelapa dan minyak zaitun adalah minyak yang banyak manfaatnya pada kesihatan, sudah tentu ia sesuai digunakan sebagai pelincir seks, bukan?

Fikir sekali lagi.

Minyak sayuran, minyak kelapa atau sebarang produk berasaskan minyak lain, seperti minyak bayi, mempunyai risiko yang tersendiri.

Ia tidak bagus digunakan bagi penembusan zakar, kerana boleh menjejaskan kondom dan meningkatkan risiko kehamilan serta
jangkitan STD.

Manakala minyak kelapa dengan sifat antivirus dan antibakteria boleh menjejaskan keadaan semula jadi  dalaman dan pH faraj.

 Mentega dan marjerin

Oleh sebab ia seakan produk berasaskan minyak, maka kedua-dua bahan ini boleh menjejaskan fungsi kondom.

 Yogurt

Ada sesetengah individu mendakwa yogurt boleh digunakan sebagai pelincir ketika hubungan intim dan ia boleh merawat
jangkitan yis
.

Yogurt tanpa perasa dan gula dikatakan mengandungi probiotik yang dapat membantu membiakkan bakteria baik di dalam faraj.

Walau bagaimanapun, dakwaan ini masih belum dapat disahkan oleh penyelidik. Jadi elakkan untuk menggunakan yogurt sebagai pelincir, okay?

 Jeli petroleum

Doktor tidak mengesyorkan penggunaan jeli petroleum sebagai pelincir kerana minyaknya boleh merosakkan kondom.

Malahan terdapat kajian menunjukkan, mereka yang menggunakan bahan ini pada faraj adalah 2 kali lebih berkemungkinan untuk mendapat
vaginosis bakteria
.

Jangan ambil mudah

Semasa memilih pelincir untuk digunakan
ketika hubungan intim
, tidak kira bahan pelincir seks alternatif semula jadi atau komersial, anda perlu menyemak kandungan bahannya.

Pastikan ia tidak mengandungi bahan berbahaya
seperti gliserin atau paraben
.

Jika cerewet tentang apa yang anda makan, jadi anda juga harus berhati-hati tentang
pelincir yang digunakan semasa seks.

Doktor tidak mengesyorkan penggunaan pelincir alternatif semula jadi kerana ia boleh
merosakkan kondom
 dan mengubah keadaan pH faraj
atau rektum
.


Bahaya Produk Wajah Ada Merkuri! Ikut Tip Ini, Biar Tak Tersalah Beli

Kebanyakan kita tahu akan bahaya atau kesan pakai produk merkuri – sejenis logam berat bertoksik yang digunakan di dalam termometer, barometer dan juga perkakas elektrik.

Namun, tahukah anda ia juga boleh didapati di dalam produk penjagaan kulit wajah?

Tidak dinafikan, kulit yang putih dan cantik merupakan idaman setiap wanita.

Disebabkan obsesi ini, ramai yang sanggup membeli produk viral di pasaran
semata-mata untuk memutihkan wajah.

Namun, kebanyakan produk ini mengandungi merkuri, satu bahan yang amat berbahaya terhadap kesihatan.

Malah, kesan pakai produk merkuri juga amatlah serius. Ia boleh merosakkan wajah dan membuatkan kulit terbakar dan melepuh.

Industri kecantikan, terutamanya pemutihan wajah sedang berkembang dengan sangat pesat terutamanya di negara-negara Afrika, Asia dan Caribbean.

Bukan wanita sahaja yang menggunakan produk pemutihan wajah, lelaki juga sama!

Produk merkuri dikilangkan di banyak negara termasuklah Bangladesh, China, Hong Kong, Jamaica, Mexico, Pakistan, Filipina, Thailand dan Amerika Syarikat.

Malah, negara kita juga merupakan antara pengilang terbesar
produk yang mengandungi merkuri.

Kesan pakai produk merkuri terhadap kesihatan

Pendedahan terhadap merkuri boleh menyebabkan masalah kesihatan yang serius.

Malah, bahayanya juga bukan terhad hanya pada pemakai, ia juga boleh memberikan impak yang negatif terhadap ahli keluarga serta orang sekeliling.

Apabila anda menggunakan produk yang mengandungi merkuri, orang lain turut terdedah kepada wapnya. Barang kegunaan harian seperti tuala atau span mandi yang dikongsi boleh menjadi tercemar dengan merkuri.

Ibu mengandung, bayi yang sedang menyusu dan kanak-kanak amat mudah dipengaruhi dengan produk yang mengandungi merkuri.

Bayi juga lebih sensitif kerana merkuri boleh
menyebabkan kerosakan pada otak dan sistem saraf mereka.

Sama jugalah dengan bayi yang sedang menyusu. Merkuri yang digunakan oleh ibu boleh meresap ke dalam badan dan masuk ke dalam susu ibu.

Bagaimana hendak kenal pasti produk yang mengandungi merkuri?

Tidak kiralah apa jua warna kulit anda, pilihlah produk kecantikan yang selamat dan tidak akan merosakkan kulit.

Selalunya, produk yang mengandungi merkuri dijual sebagai produk pemutih wajah
atau antipenuaan.

Periksa label di belakang produk. Jika ada perkataan ‘mercurous chloride’, ‘calomel’, ‘mercuric’, ‘mercurio’ atau ‘mercury’, anda perlu berhenti menggunakan produk tersebut secepat mungkin.

Malah, ia juga dikatakan boleh membuang bintik usia, kedutan dan juga membuatkan wajah menjadi lebih cerah dan berseri.

Namun, merkuri juga boleh didapati di dalam alat solek yang digunakan pada kawasan mata seperti celak dan pencuci
make-up
 (merkuri selalunya digunakan sebagai bahan pengawet).

Merkuri yang digunakan dalam alat solek juga mempunyai ketoksikan yang berbeza dan boleh mempengaruhi sistem saraf, pencernaan dan imun.

Malah, kesan pakai produk merkuri juga boleh merosakkan paru-paru, buah pinggang, kulit dan mata.

Tanda-tanda keracunan merkuri

Antara kesan pakai produk merkuri ialah:

Cepat marah.

Rasa malu secara tiba-tiba.

Tangan menggeletar.

Masalah ingatan.

Tidak boleh mendengar dan melihat dengan baik.

Rasa kebas tangan, kaki atau di sekitar mulut.

Ikut tip ini jika tidak mahu dapat kesan pakai produk merkuri

Tidak dinafikan, produk yang mengandungi
merkuri amat berbahaya terhadap kesihatan.

Namun, sebagai pengguna yang bijak, ada beberapa langkah yang boleh diambil untuk memastikan produk tersebut selamat dan berkesan.

Ada satu tip untuk memeriksa sama ada krim yang anda beli mengandungi merkuri atau tidak.

Cuba sapukan krim tersebut pada tangan dan gosokkan barang kemas yang diperbuat daripada emas. Jika krim tersebut bertukar warna kepada kelabu atau kehitam-hitaman, ia mengandungi merkuri.

Sebab itulah, ada produk yang melarang pengguna untuk menyapu krim pada barang kemas yang mengandungi emas, perak atau aluminium kerana kandungan bahan mereka mungkin akan terbongkar.

Selain itu, krim yang mengandungi merkuri juga mempunyai bau yang kuat dan menusuk hidung.

Ibu yang mengandung dinasihatkan untuk mengelakkan pengambilan produk yang mengandungi merkuri. Implikasinya bukan sahaja akan menimpa si ibu, ia juga boleh membawa
masalah kepada bayi dalam kandungan.

Jadilah pembeli yang bijak

Ingin elak kesan pakai produk merkuri? Hindari daripada membeli produk kecantikan yang diimport atau tertulis bahasa lain pada pek pembungkusnya.

Walaupun produk tersebut dikatakan selamat dan berkesan, namun semua produk yang tidak dilabel dengan betul mungkin mengandungi merkuri, lebih-lebih lagi jika ia menjanjikan perubahan dalam masa yang sangat singkat.

Jika anda terbeli produk yang mengandungi merkuri, buangkannya secepat mungkin.

Merkuri merupakan bahan yang dikategorikan sebagai buangan berbahaya. Jadi, anda perlu membuangnya dengan cara yang betul.

Selain itu, basuh atau buang tuala yang pernah digunakan untuk mengelap produk tersebut. Besar kemungkinan, sisanya masih terlekat pada tuala tersebut.

Anda boleh memeriksa jenama produk yang mengandungi merkuri melalui laman sesawang NPRA.

Selalunya, produk ini tidak lagi dibenar untuk dikilang, diedar atau dijual di negara kita. Malah, pembekal dan penjual produk merkuri di negara kita boleh dikenakan tindakan undang-undang.


Amniosentesis

Definisi

Apa itu Amniosentesis?

Amniosentesis merupakan cara yang biasanya selamat dan berkesan untuk membantu mengetahui jika ada masalah dengan kehamilan anda. Pemeriksaan ujian untuk keabnormalan janin (cacat lahir) seperti sindrom Down, fibrosis sistik atau spina bifida. Dalam kebanyakan kes, keputusannya adalah normal.

Amniosentesis hanya dilakukan pada wanita yang dianggap berisiko tinggi untuk melahirkan anak dengan kecacatan kelahiran. Bincangkan dengan doktor atau pakar obstetrik sama ada amniosentesis adalah sesuai untuk anda.

Amniocentesis dilakukan antara 16 dan 20 minggu kehamilan. Menjelang masa ini, bayi yang sedang membesar terampai dalam kira-kira 130ml cecair amniotik, yang mana bayi sentiasa telan dan membuang air besar secara berterusan. Bendalir diuji untuk mendapatkan maklumat tentang bayi – termasuk jantina bayi – dan untuk mengesan keabnormalan fizikal seperti sindrom Down atau spina bifida. Ujian DNA juga boleh dilakukan ke atas sampel cecair amniotik bagi mengenalpasti pelbagai gangguan genetik, seperti fibrosis sistik dan sindrom X rapuh.

Apakah kebarangkalian Amniosentesis?

Apabila seorang wanita meningkat usia, risiko melahirkan anak dengan sindrom Down mula meningkat dengan ketara – dari kira-kira satu dalam 2,000 (pada usia 20 tahun) hingga satu dalam 100 (pada usia 40 tahun).

Wanita hamil yang berpotensi untuk menjalani amniosentesis termasuklah:

Wanita berumur 40 tahun (wanita Victoria berusia 37 tahun ke atas dicadangkan untuk mengambil ujian ini secara rutin).

Wanita dengan sejarah abnormaliti kromosom dalam keluarga, seperti sindrom Down.

Wanita yang sudah mempunyai anak dengan keabnormalan kromosom.

Wanita yang dikenali sebagai pembawa gangguan genetik.

Wanita yang mempunyai pasangan dengan sejarah gangguan genetik atau keabnormalan kromosom dalam keluarga

Wanita yang mendapat hasil ujian “darah serum’ atau ujian pemeriksaan ultrasound yang tidak normal

Jika doktor anda telah mencadangkan amniosentesis, prosedur biasanya dijadualkan antara minggu ke-15 dan ke-18 kehamilan.

Fahami Risiko

Apakah risiko Amniosentesis?

Terdapat risiko kecil bahawa amniosentesis boleh menyebabkan keguguran (kurang daripada 1%, atau kira-kira 1 dalam 200 hingga 1 dalam 400). Kecederaan kepada bayi atau ibu, jangkitan, dan kelahiran pramatang adalah komplikasi lain yang berpotensi berlaku, tetapi sangat jarang berlaku.

Pensampelan vilus korionik adalah prosedur yang melibatkan mengeluarkan kepingan kecil plasenta dan boleh dilakukan antara minggu 11 dan minggu 13.

Anda mungkin mempunyai imbasan terperinci atau ujian darah tetapi ujian ini hanya boleh menunjukkan kemungkinan bayi anda mengalami masalah sahaja.

Selepas pembedahan tersebut, anda mungkin mengalami beberapa komplikasi, seperti:

Keguguran;

Tompokan atau pendarahan vagina;

Membran anda pecah secara pramatang;

Jangkitan pada rahim anda;

Ketidakselesaan atau kekejangan;

Kecederaan kepada bayi anda;

Kegagalan untuk mendapatkan cecair pada percubaan pertama;

Kegagalan kultur;

Hasil keputusan yang tidak menentu;

Mengeluarkan cecair yang berlumuran darah.

Adalah penting anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Ketahui apa yang berlaku

Apakah persediaan yang perlu dilakukan sebelum menjalani Amniosentesis?

Anda akan menerima kaunseling genetik sebelum prosedur. Selepas risiko dan faedah amniosentesis telah diterangkan dengan teliti kepada anda, anda boleh memilih sama ada anda mahu menjalani prosedur.

Apakah yang berlaku semasa Amniosentesis?

Amniosentesis adalah prosedur yang agak selamat. Langkah-langkah yang terlibat dalam amniosentesis:

Wanita tersebut akan berbaring dan kedudukan janin dan plasenta ditentukan oleh imbasan ultrabunyi.

Apabila doktor yakin akan suatu tempat yang selamat, mereka akan menyapu perut wanita dengan antiseptik dan menyuntik anestetik setempat ke dalam kulit.

Menggunakan jarum yang panjang dan nipis, doktor akan mengekstrak kira-kira 15 hingga 20ml (kira-kira tiga sudu teh) cecair amniotik. Ini mengambil masa kira-kira 30 saat.

Fetus diperiksa selepas itu untuk memastikan semuanya baik.

Doktor akan menasihati bila keputusan boleh dijangkakan. Dalam sesetengah kes, keputusan mungkin mengambil masa sehingga tiga minggu.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apakah yang berlaku setelah Amniosentesis?

Anda mungkin perlu menunggu dalam 20 minit sebelum boleh balik ke rumah.

Kebanyakan wanita mendapati amniosentesis tidak menyakitkan, walaupun disyorkan untuk terus berehat selama satu jam atau lebih selepas itu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Botox untuk Rawatan Strok

Anda mungkin pernah mendengar tentang Botox. Apakah perkara pertama yang anda fikirkan apabila anda melihat perkataan ini? Mungkin pembedahan kosmetik, kulit, atau kedutan? Walau bagaimanapun, artikel ini tidak akan membincangkan topik-topik tersebut. Kali ini, anda boleh mengetahui manfaat Botox yang lain, iaitu ‘Botox untuk strok’.

Apakah itu Botox?

Toksin botulinum jenis A, juga dipanggil sebagai Botox, atau racun ajaib, dikenali sebagai salah satu bahan biologi yang paling beracun yang dihasilkan oleh bakteria Clostridium botulinum. Botox adalah toksin sama, yang menyebabkan keracunan makanan yang mengancam nyawa.

Botox boleh digunakan dalam prosedur kosmetik untuk menghilangkan kedutan dan garis lipatan muka, garis di muka, dagu, leher, dan dada; dalam perubatan, ia bertindak sebagai sejenis rawatan untuk keadaan perubatan tertentu. Walaupun mempunyai kesan sementara, Botox dikenali dengan prestasi mudahnya dan anda dapat melihat penambahbaikan dengan cepat. Satu prosedur hanya mengambil masa beberapa minit.

Botox tidak boleh digunakan untuk wanita hamil atau wanita yang menyusukan, atau orang yang mempunyai sejarah alahan terhadap produk toksin botulinum.

Bagaimanakah botox digunakan untuk strok?

Botox digunakan oleh laluan intra-muskular. Ini bermakna doktor akan menyuntik ubat ke dalam otot anda. Apabila Botox disuntik, ia membantu melumpuhkan otot tertentu atau menyekat saraf tertentu. Oleh itu, Botox boleh membantu pesakit strok yang menderita ketegangan anggota badan yang digambarkan sebagai kekakuan pada satu sisi badan, serta yang menimbulkan banyak masalah dalam memotong kuku, berpakaian, berdiri dan berjalan dengan seimbang, atau berguling di tempat tidur. Anda boleh melihat manfaatnya dalam masa dua minggu, namun ia tidak akan bertahan lama.

Doktor boleh mengesyorkan anda menggunakan Botox dalam kombinasi dengan terapi fizikal untuk hasil jangka masa panjang dan yang lebih baik. Ini dapat membantu anda mendapatkan kembali fungsi dan pergerakan dalam otot anda. Kemudian, anda boleh menggerakkan otot anda dengan lebih baik. Melengkapkan tugas harian seperti membasuh telapak tangan, menulis, atau makan boleh menjadi lebih mudah.

Adakah Botox merupakan rawatan yang sempurna?

Sudah tentu tidak! Tiada rawatan yang sempurna, sama juga seperti Botox. Ia mungkin mempunyai kesan sampingan dan tiada siapa yang boleh memastikan bahawa penggunaan jangka panjangnya adalah selamat. Walau bagaimanapun, Botox patut dicuba kerana dapat membawa kelegaan otot dan pergerakan yang lebih baik kepada beberapa pesakit.

Kesan sampingan lazim Botox termasuk:

Mulut kering

Sakit kepala

Sakit leher

Ketidakselesaan di tempat suntikan jarum

Masalah penglihatan: penglihatan berganda, penglihatan kabur, kelopak mata menjatuh, mata kering

Jangkitan saluran kencing

Tindak balas alergik: ruam, pening, berdehit

Kesan sampingan ini biasanya hilang selepas tiga minggu. Walau bagaimanapun, jika kesan sampingan berpanjangan, anda perlu menghubungi doktor anda. Awas! Jangan gosok kawasan yang dirawat selama 12 jam selepas suntikan Botox, dan jangan berbaring selama satu jam selepas anda menerima rawatan.

Botox dianggap sebagai rawatan yang selamat dan berkesan untuk pesakit strok dengan komplikasi tertentu. Walau bagaimanapun, ia mempunyai kesan sampingan. Oleh itu, anda harus mengambil nasihat daripada doktor anda sebelum mencuba pilihan rawatan ini.


Ibu Mesti Tak Sabar Nak Scan Baby, Kan? Nak Pilih 2D, 3D Atau 4D? Ada Bezanya!

Perkara yang paling mengujakan ibu mengandung adalah saat untuk melakukan scan bayi. Tetapi adakah prosedur imbasan ultrabunyi selamat untuk dilakukan?

Untuk mendapatkan lebih banyak info tentang Keibubapaan, sila dapatkannya
di sini.

Prosedur scan bayi

Tahap keselamatan saat melakukan scan bayi atau prosedur imbasan ultrabunyi (
ultrasound)
merupakan antara kebimbangan biasa bagi kebanyakan ibu bapa.

Ramai bakal ibu dan bapa berasa ragu tentang idea untuk melakukan imbasan tersebut kerana khuatir ia boleh memberikan kesan buruk kepada ibu mengandung atau bayi.

Berita baiknya, dalam tempoh kajian dan penyelidikan selama 30 tahun, proses scan bayi didapati tidak mendatangkan sebarang kesan mudarat sama ada kepada ibu mahupun
bayi dalam kandungan
.

Seperti namanya, ultrabunyi, teknologi yang digunakan adalah bergantung kepada gelombang suara digunakan pada kadar intensiti yang selamat untuk tujuan pengimbasan
kehamilan
.

Adakah teknologi scan 4D selamat untuk digunakan?

Selaras dengan kemajuan teknologi, proses scan bayi juga ditingkatkan daripada 2D kepada 4D.

Pun begitu, terdapat sebilangan individu beranggapan bahawa scan 4D mesti menggunakan kadar intensiti yang lebih tinggi berbanding proses imbasan ultrabunyi 2D.

Pastinya ramai bakal ibu dan bapa khuatir mengenai kesan sampingan peralatan pengimbasan 4D.

Walau bagaimanapun, scan 4D telah dibuktikan sebagai 1 prosedur yang selamat sepenuhnya bagi
ibu hamil dan kandungan.

Scan 4D yang dilakukan beroperasi pada tahap intensiti yang sama dengan peralatan scan 2D.

Ia akan memancarkan gelombang bunyi ke dalam badan dan menghasilkan gambar berdasarkan gema yang didengar.

Hakikatnya teknologi imbasan ultrabunyi mempunyai banyak persamaan dengan radar.

Umumnya, jika anda melakukan scan bayi, tidak kiralah scan 2D, scan 3D mahupun scan 4D, prosedur tersebut
tidak akan mendedahkan bayi kepada radiasi
 dan biasanya tidak akan menyakitkan mereka.

Kajian mencadangkan bahawa kaedah imbasan scan 4D adalah selamat untuk dilakukan.

Di samping itu, gambar yang terhasil dapat membantu doktor untuk mengetahui jika wujud sebarang kesan pada bayi dan memudahkan mereka untuk menjelaskannya.

Kebanyakan doktor lebih gemar melakukan imbasan ultrabunyi 4D kepada ibu mengandung kerana proses tersebut dapat menunjukkan sebarang masalah kepada bayi.

Antaranya seperti kecacatan kelahiran tertentu melibatkan
sumbing pada lelangit
 yang tidak mungkin dapat dikesan pada prosedur imbasan standard.

Perbezaan scan bayi: 2D, 3D dan 4D

Imbasan ultrabunyi dapat menunjukkan perkembangan janin dalam kandungan melalui gambar. Ia membantu mendiagnosis jangkitan, pembengkakan dan penyebab rasa sakit pada ibu mengandung.

Walau bagaimanapun, seiring dengan kemahuan teknologi pada masa kini, klinik kehamilan dapat menawarkan pelbagai teknik
ultrasound
 yang berbeza.

Sementara teknik imbasan 2D memberikan gambaran bayi yang kelabu dan kabur, ultrabunyi 3D dan 4D menawarkan gambaran bayi yang lebih baik dan realistik.

2D, 3D, 4D: Pilihan terbaik ibu mengandung

Teknik imbasan 2D, menghasilkan gambar yang terdiri daripada garis besar badan dan gambar organ dalaman yang kabur.

Secara tidak langsung, ia menyebabkan kebanyakan bakal ibu dan bapa berasa tidak berpuas hati.

Seperti namanya, scan 3D memberikan gambaran 3 dimensi. Dalam 3 dimensi ultrabunyi, anda akan dapat melihat kulit, jantina dan bentuk wajah si manja dalam kandungan.

Satu-satunya perbezaan antara scan 3D dan scan 4D adalah teknik imbasan ultrabunyi 4D membolehkan ibu mengandung mengetahui
waktu jangkaan bersalin
.

Maka, pastinya teknik scan bayi 4D paling maju dapat memberikan
parents
untuk melihat bayi yang bergerak.

Tip untuk scan bayi

Berikut beberapa perkara yang disarankan untuk ibu mengandung lakukan sebelum menjalani prosedur imbasan ultrabunyi bagi membantu mendapatkan gambar terbaik:

 Waktu sesuai

Biasanya
jantina bayi
dapat ditentukan secara tepat selepas 16 minggu tempoh kehamilan.
Pada minggu ke 24 hingga 26, anda mungkin boleh melihat ciri wajah bayi dengan lebih jelas.

Jika
mengandung bayi kembar
, ini masa yang terbaik untuk mendapatkan gambar scan 3D bayi.

Sekiranya anda hanya mahu melakukan 1 imbasan, tempoh antara minggu ke 27 hingga 32 adalah yang terbaik.

Manakala pada minggu 33 hingga 37, mungkin akan sedikit mencabar apabila bayi semakin membesar. ruang dalam kandungan yang sempit menyukarkan untuk menangkap wajah si manja.

 Perbanyakkan minum air

Semakin dekat dengan hari untuk melakukan imbasan, anda dinasihatkan untuk banyak minum air. Ia dapat membantu menentukan kualiti gambar yang akan diperolehi.

Minum air akan dapat meningkatkan kualiti dan kejernihan
air ketuban
 yang dianggap sebagai ‘tingkap’ untuk melihat bayi.

Semakin jelas tingkap, maka gambar yang diambil akan semakin baik.

 Makan

Ibu mengandung digalakkan untuk mengambil makanan ringan seperti roti sandwic, salad atau semangkuk pasta, dalam tempoh 45 minit hingga sejam sebelum scan bayi dilakukan.

Ia akan menjadikan bayi lebih aktif untuk bergerak.

 Jus buah

Meminum jus buah seperti oren atau epal juga membuatkan bayi semakin aktif bergerak. Gula semula jadi dalam jus akan memberikan tempoh aktif yang lebih lama.

Cubalah minum segelas jus 30 minit sebelum temu janji anda.

 Pakai pakaian longgar

Ibu mengandung disarankan untuk
berpakaian longgar
 dan memilih memakai seluar.

Ia membantu memberikan keselesaan sepanjang tempoh 15 hingga 30 minit prosedur imbasan ultrabunyi dilakukan.

https://www.questionpro.com/t/AQG9BZhrqY

Tidak salah untuk melakukannya…

Tiada kata dapat menggambarkan keterujaan dan kegembiraan bakal ibu dan bapa saat melihat wajah si kecil buat pertama kalinya semasa scan bayi dilakukan.

Tidak kiralah 2D, 3D atau 4D, imbasan ultrabunyi adalah 1 inovasi terbesar dan terbaik dalam teknologi berkaitan kesuburan dan kehamilan.